title: Peräseinäjoen Toive

text: Toisella kaudellaan 2001–2002 Toive ei kyennyt edelliskauden kaltaiseen menestykseen ja jäi 3-divisioonan seitsemänneksi. Toive voitti kaudella 18 ottelustaan 7 ja hävisi 10 kertaa, pelaten tasan vain kerran. Seuraavalla kahdella kaudella Toive korvasi yhden heikon kauden sijoittuen kaksi kertaa peräkkäin kausilla 2002–2003 ja 2003–2004 3-divisioonan toiseksi.


title: Peräseinäjoen Toive

text: Kahden vahvan kauden jälkeen iski jälleen yksi heikompi kausi, joka tällä kertaa pudotti Toiveen sarjatason 3-divisioonasta neljänteen, sillä Toive jäi sarjassaan toiseksi viimeiseksi. Toive ei kuitenkaan viihtynyt 4-divisioonassa kautta 2005–2006 pidempään ja nousi takaisin 3-divisioonaan voittaen 14 pelistään 12. Kun nousujuhlan makuun oli kerran päästy, niin Peräseinäjoella päätettiin uusia sama temppu heti seuraavana keväänä. Toive nousi Suomen kolmanneksi korkeimmalle sarjatasolle yhdessä Himangan Pallon kanssa.


title: Peräseinäjoen Toive

text: Toive onnistui pitämään kiinni saavutetusta 2-divisioona paikastaan sijoittuen ensimmäisellä sarjakaudellaan 2007–2008 heti viidenneksi. Sama tahti jatkui sarjasijoitusta myöten myös kausilla 2008–2009 ja 2009–2010, joten Toive olisi pelannut myös kaudella 2010–2011 II-divisioonassa.


title: Peräseinäjoen Toive

text: Kauden 2010–2011 kakkosdivisioonan sarjapaikastaan PeTo luopui, koska salibandyliitto esti sitä pelaamasta kotipelinsä Ritola-hallissa. Ilmoitus tuli huonoon ajankohtaan eikä PeTolla ollut tiedossa uutta pelipaikkaa. Otteluiden siirtäminen Seinäjoelle olisi hankaloittanut myös varainhankintaa.


title: Peräseinäjoen Toive

text: Peräseinäjoen Toiveen toiminnasta vastaa Peräseinäjoen Toive ry, johon kuuluu kaikki Peräseinäjoen Toiveen jaostot. Toiveen puheenjohtajana toimii Martti Ahokas ja varapuheenjohtajana Matti Toivonen.


title: Peräseinäjoen Toive

text: Peräseinäjoen Toive pelaa sisälajeissa kotiottelunsa Ritola-hallissa, joka sijaitsee Peräseinäjoen keskustassa. Ritola-halli on valmistunut vuonna 1999 ja se on nimetty olympiavoittaja Ville Ritolan mukaan, joka oli kotoisin Peräseinäjoelta.


title: Peräseinäjoen Toive

text: Ritola-hallin pääsalin pinta-ala on 1 000 m ja siihen kuuluu 250 hengen katsomo. Rakennukseen kuuluvat myös 80 metrin juoksusuora sekä kuntosali.


title: Peräseinäjoen Toive

text: Toiveen pesäpallojaosto pelaa kotiottelunsa Peräseinäjoen pesäpallostadionilla Ritola-Hallin läheisyydessä. Kenttä on miesten viralliset mitat täyttävä ja siellä on muiden nykyaikaisten pesäpallokenttien tapaan hiekkatekonurmi, joka on asennettu vuoden 1998 aikana.


title: Peräseinäjoen Toive

text: Toiveen yleisurheilujaosto käyttää urheilupaikkanaan Peräseinäjoen keskusurheilukenttää.


title: Peräseinäjoen Toive

text: Urheilukenttä Peräseinäjoelle saatiin vuonna 1924 kun se valmistettiin nuorisoseuran ja suojeluskunnan yhteistyönä, ja sen vihkiäiskilpailuissa elokuussa 1924 oli mukana paikkakunnalta kotoisin oleva Ville Ritola, joka juoksi 5 000 metriä 800 ihmisen edessä. Kun Toive perustettiin urheilukentän kunnostus helpottui, koska Toive sitoutui 1928 kentän pitkäaikaiseksi vuokralaiseksi 50 vuoden käyttöoikeudella ottaen vastuulleen kentän kunnossapidon suojeluskunnalta.


title: Peräseinäjoen Toive

text: Urheilukenttä uusittiin syksyksi 1948, kun sen 250 metrin rata pidennettiin 300 metriin. Kenttää varten Toive otti 20 000 markan lainan, Toivettaret lahjoittivat 15 000 sekä kunnalta saatiin 50 000 markkaa avustusta. Uusitun urheilukentän vihkiäiset pidettiin elokuussa 1948. Vuonna 1952 kunta osti kentän Toiveelta, ja aloitti keskusurheilukentän muutostyöt tarkoituksenaan tehdä kentästään ajanmukainen. Työt jäivät kuitenkin kesken vuosien ajaksi ja se joutuikin opetusministeriön valvontalistalle, kun ministeriö katsoin Peräseinäjoen kunnan laiminlyöneen urheilukentän hoitoa. 1960-luvulla kentän työt pyrittiin viemään loppuun samalla kun eri puolille Peräseinäjokea rakennettiin uusia kenttiä.


title: Peräseinäjoen Toive

text: 1980-luvulla kentän kunnostus tuli jälleen ajankohtaiseksi, ja Toiveen johtokunta teki maaliskuussa 1980 esityksen urheilukentän ja sen ympäristön kunnostamisesta, johon sisältyi kentän salaojitus, puiden kaato ja kunnollisten pukutilojen rakennus. Liikuntalautakunta esitti taasen uutta huoltorakennusta, 750-paikkaista katsomoa ja 400 metrin radan rakentamista. Kunnanhallitus siirsi valtionavustusten haun vuodelle 1982 ja nimettiin toimikunta joka käsitteli urheilukentän peruskorjausta. Toimikunta esitti kuitenkin kokonaan uuden kentän rakentamista, mutta kunnanhallitus ei lämmennyt ajatukselle, joten päädyttiin peruskorjaamaan vanha kenttä, joka tuli tarpeeseen siellä lisääntyneen pesäpallon menestyksen ja siitä lisääntyneen käytön myötä. Kenttä valmistui keväällä 1983.


title: Mordechai Eliyahu

text: Mordechai Eliyahu (; 12. maaliskuuta 1929 – 7. kesäkuuta 2010) oli Israelin sefardijuutalaisten päärabbi vuosina 1983–1993. Hän julkaisi useita kirjoja ja herätti huomiota sotaisilla puheillaan. Hän katsoi kaikkien gazalaisten olevan kollektiivisesti vastuussa Sderotin Qassam-iskuista. Hän kuoli synnyinkaupungissaan Jerusalemissa 81-vuotiaana kesäkuussa 2010.


title: Ludwig Borchardt

text: Ludwig Borchardt (5. lokakuuta 1863 Berliini – 12. elokuuta 1938 Pariisi) oli saksalainen egyptologi.


title: Ludwig Borchardt

text: Borchardt opiskeli aluksi Adolf Ermanin oppilaana arkkitehtuuria ja myöhemmin egyptologiaa. Vuonna 1895 hän matkusti Kairoon, ja yhdessä Gaston Maspero hän teki Egyptiläisen museon luettelon. Vuonna 1907 hän perusti Kairoon Saksan arkeologisen tutkimuslaitoksen ("Deutsche Archäologische Institut") ja toimi sen johtajana vuoteen 1928.


title: Ludwig Borchardt

text: Hän keskittyi erityisesti muinaisen Egyptin arkkitehtuuriin. Hän aloitti kaivaukset Amarnassa, josta hän löysi kuvanveistäjä Thutmosen työhuoneen, ja siellä kaiken keskellä oli Nefertitin rintakuva, joka nykyisin on Berliinin egyptologisessa museossa. On syntynyt kiistaa väitteestä, että hän salakuljetti Nefertitin rintakuvan Egyptistä väittämällä, että se oli kipsistä tehty tekele. Toisaalta veistosta on myös väitetty väärennökseksi.


title: Ludwig Borchardt

text: Hän johti kaivauksia myös Heliopoliissa ja Vanhan valtakunnan ylhäisön hautojen kaivauksia Abu Gorabissa.


title: Faviidae

text:
Faviidae on kivikorallien suurimpia heimoja, johon kuuluu yli 20 sukua. Niissä on kaikissa symbioottisia zooxanthellae-leviä. Useimmat muodostavat pallomaisia tai puolipallomaisia yhdyskuntia.
Suurimmat yhdyskunnat ovat halkaisijaltaan useiden metrien kokoisia, ja ilmeisesti satojen vuosien ikäisiä.


title: Faviidae

text: Joukossa on lajeja, joita pidetään suuressa arvossa riutta-akvaarioissa.


title: Faviidae

text: Heimon nimi on johdettu latinan mehiläiskennoa tarkoittavasta sanasta "favus", ja viittaa korallien säännölliseen pintarakenteeseen.


title: Autarkia

text: Autarkia (kreik. "αὐτάρκεια" ’itsenäisyys, itsehallinto’) tarkoittaa talousjärjestelmää, joka perustuu täydelliseen omavaraisuuteen. Autarkkisessa järjestelmässä alueen talousjärjestelmä toimii omaehtoisesti ja omiin raaka-aineisiin ja tuotantolaitoksiin perustuen. Tavoitteena on alueen täydellinen riippumattomuus muista alueista. Käytännössä autarkia edellyttää (ainakin laajasta) ulkomaankaupasta luopumista, omien tuotantojärjestelmien ja palveluiden kehittämistä sekä riittävää omaa perustuotantoa. Koska vain harvalla maalla on riittävästi edellytyksiä tuottaa itse maan tarvitsemat raaka-aineet ja elintarvikkeet, pyrkimys autarkiaan on johtanut yleensä pulaan ja talouslamaan. Toisaalta autarkiapyrkimys on saanut useita maita kehittämään omaa teollisuuttaan ja täten parantamaan alueen omavaraisuutta.


title: Autarkia

text: Suljettu talous on kansantalous, joka ei käy ulkomaankauppaa. Sen vastakohta on avoin talous.


title: Autarkia

text: Biologiassa autarkiaksi kutsutaan ekosysteemiä, joka toimii eristyksissä ja riippumattomana muista ekosysteemeistä.


title: Autarkia

text: Historiassa autarkiapyrkimys on liittynyt usein kansallismielisyyden eli nationalismin nousuun. Useat valtiot ovat pyrkineet autarkiaan vähentääkseen maan riippuvuutta muista valtioista ja mahdollistaakseen täten itsenäisen politiikan. Samalla autarkian on ajateltu tekevän valtiosta vahvemman ja kestävämmän kriisien aikana. Esimerkiksi kansallissosialistinen Saksa ilmoitti pyrkivänsä maatalous- ja teollisuustuotannossaan omavaraisuuteen. Tämän politiikan taustalla olivat osittain kokemukset ensimmäisen maailmansodan ajoilta, jolloin ympärysvaltojen toimeenpanema taloussaarto oli osaltaan edesauttamassa Saksan keisarikunnan hajoamista.


title: Autarkia

text: Autarkiaa kohti ovat pyrkineet tai sen väittäneet saavuttaneensa myös muun muassa


title: Autarkia

text: Taloustieteilijä Paul Krugman on sanonut: ""Jokainen 1900-luvun onnistunut esimerkki taloudellisesta kehityksestä - joka tapaus, jossa köyhä valtio on työstänyt tiensä kohtuulliseen tai ainakin dramaattisesti parempaan elintasoon - on tapahtunut globalisaation kautta, tuottamalla maailmanmarkkinoille pikemmin kuin pyrkimällä omavaraisuuteen'"..


title: Autarkia

text: YK:n UNDP:n raportti kertoi inhimillisen kehityksen mittareiden osoittavan huomattavaa paranemista 2000-luvulla. Syynä tähän on kaupan kasvu. Globalisaatio on vähentänyt kaupan esteitä ja levittänyt tuotantoketjuja valtionrajojen yli. Tämä on kiihdyttänyt köyhien maiden talouskasvua. Niiden osuus maailmankaupasta kolminkertaistui 1980 - 2011.


title: Autarkia

text: Professori Jeffrey Sachsin mukaan syy siihen, että osa kehitysmaista on ottanut teollisuusmaita kiinni mutta osa jää jälkeen, on se, että vapaampaa kauppapolitiikkaa harjoittavat köyhät maat kasvavat tuplasti niin nopeasti kuin teollisuusmaat ("catch-up effect" eli kiinniottajan etu) mutta suljetut taloudet jäävät jälkeen.


title: Autarkia

text: Sachs ja Andrew Warner totesivat 111 maata kattaneessa tutkimuksessaan vuosien 1970–1989 ajalta, että teollisuusmaiden talouskasvu oli 2,3 %/vuosi/henkilö, avoimen talouden kehitysmaiden 4,5 % ja suljetun talouden kehitysmaiden vain 2 %.


title: Sananvapausrikos

text: Sananvapausrikoksiksi kutsutaan niitä rikoksia, joissa tekijä käyttää väärin sananvapauttaan ja hänen ilmaisunsa toteuttavat jonkin rikoksen tunnusmerkistön. Sananvapausrikoksina voidaan pitää vain sellaisia rikoksia, joiden rangaistavuudessa on kyse sananvapauden rajoittamisesta. Tyypillisiä sananvapausrikoksia ovat kunnianloukkaus ja yksityiselämää loukkaava tiedon levittäminen.


title: Sananvapausrikos

text: Laki sananvapauden käytöstä joukkoviestinnässä (460/2003) säätää vastuusta rikoksista, jota tehdään joukkotiedotusvälinettä käyttäen. Laki velvoittaa nimeämään vastaavan toimittajan, joka vastaa julkaisun sisällöstä kirjoittajan tai muun tekijän ohessa. Jos vastaava toimittaja tahallaan tai huolimattomuudesta laiminlyö valvontavelvollisuutensa siten, että laiminlyönti on omiaan myötävaikuttamaan yleisön saataville toimitetun viestin sisältöön perustuvan rikoksen toteutumiseen, hänet on tuomittava päätoimittajarikkomuksesta sakkoon (13 §).


title: Sananvapausrikos

text: Valtakunnansyyttäjä päättää syytteen nostamisesta julkaistun viestin sisältöön perustuvasta virallisen syytteen alaisesta rikoksesta sekä tällaiseen rikokseen liittyvästä päätoimittajarikkomuksesta.


title: Sananvapausrikos

text: Valtakunnansyyttäjä on antanut ohjeen 2004/1, jossa todetaan, että julkaistun viestin sisältöön perustuvan rikoksen käsitettä ei ole sananvapauslaissa määritelty. Käsite on tulkinnanvarainen ja tietyn rikoksen lukeminen sananvapausrikokseksi edellyttää rikoksen tunnusmerkistön tarkastelua sekä sen harkitsemista, onko teossa kyse sananvapauslain tarkoittamasta julkaisu- tai ohjelmatoiminnasta ja onko rangaistussäännöksessä kysymys sananvapauden rajoituksesta. Viime kädessä oikeuskäytännön varaan jää, milloin jokin rikos on luettava valtakunnansyyttäjän yksinomaiseen syyteharkintavaltaan kuuluvaksi sananvapausrikokseksi. Tätä ohjetta uudempaa tarkastelua aihealueesta esitetty esimerkiksi S. Kolehmaisen lisensiaatintyössä (2009).


title: Sananvapausrikos

text: Tyypillisiä valtakunnansyyttäjän syyteharkintavaltaan kuuluvia virallisen syytteen alaisia sananvapausrikoksia voivat olla esimerkiksi seuraavat rikokset, kun ne tehdään sananvapauslain tarkoittamassa julkaisu- tai ohjelmatoiminnassa:Tyypillisiä paikallissyyttäjän toimivaltaan kuuluvia sananvapausrikoksia voivat olla esimerkiksi:


title: Nanni Moretti

text: Giovanni (Nanni) Moretti (s. 19. elokuuta 1953 Brunico, Bolzano) on italialainen elokuvaohjaaja, -tuottaja, -käsikirjoittaja ja -näyttelijä. Hänen elokuvansa "Pojan huone" voitti Kultaisen palmun Cannesin elokuvajuhlilla vuonna 2001.


title: Mustesydän (elokuva)

text: Mustesydän ("Inkheart") on Iain Softleyn ohjaama vuoden 2008 seikkailufantasia, joka perustuu Cornelia Funken samannimiseen kirjaan.


title: Mustesydän (elokuva)

text: Yksinhuoltajaisä Mo (Brendan Fraser) osaa lukea kirjojen hahmoja eloon. Seikkailu alkaa hänen tyttärelleen lukemasta iltasadusta. Mutta ei jatkanut tätä enää sen jälkeen kun hänen vaimonsa katosi kirjaan, ja Tomusormi tuli todellisuuteen. Mo etsii yhdeksän vuotta "Mustesydän"-nimistä kirjaa ja kun vihdoinkin löytää sen niin hän aikoo lukea vaimonsa takaisin. Mutta tämä ei mene ihan suunnitelmien mukaan. Mo ja hänen tyttärensä Meggie menevät italiaan hänen isoäitinsä luokse, jolloin muutama kirjan hahmoista tulevat sinne. He ottavat heidän vangiksi ja pakottavat Mon lukemaan kirjaa. Myöhemmin kuitenkin he saavat selville että Meggiekin on ”Velhokieli”, ja haluavat että hän lukee Varjon ulos kirjasta.


title: Timo Sakari Puustinen

text: Timo Sakari Puustinen (s. 25. lokakuuta 1979) on suomalainen elokuvaohjaaja. Hänen ensimmäinen elokuvansa oli "Aika tappaa". Puustinen on lisäksi ohjannut useita mainoksia ja musiikkivideoita. Viimeisin hänen ohjaamansa elokuva on vuonna 2010 ilmestynyt "Sanansaattaja". Puustisen tuotantoyhtiö on vuonna 2004 perustettu elokuvatuotantoyhtiö Coppersky Productions.


title: Timo Sakari Puustinen

text: Puustisen ohjaama televisiomainos voitti parhaan MTV3-aluemainoksen vuonna 2008. Palkinto tuli Jyskän Varastomyymälälle tehdystä mainosvideosta ”Inspiraatio”. Lisäksi hänen ohjaamansa Waltarin ”In The Cradle” -musiikkivideo sai vuoden 2009 Muuvi-kilpailussa Pronssisen muuvin ja Yleisö-muuvin.


title: Asila (täsmennyssivu)

text: Asila voi tarkoittaa seuraavia:


Selkeästä ajattelusta pois johtavat mentaaliset prosessit ovat psykologien kokeellisin menetelmin löytämiä mentaalisia prosesseja, jotka johtavat ihmisten ajattelun pois selkeistä ja perustelluista uskomuksista. Kokeellista tutkimusta käsittelevä kirjallisuus tuntee hyvin monia mentaalisia prosesseja, jotka loukkaavat normatiivisen järjenkäytön prosesseja eli ovat vastoin johdonmukaista ja pätevää ajattelutapaa.


title: Selkeästä ajattelusta pois johtavat mentaaliset prosessit

text: "Konsensusvaikutus" eli "konformismi" on mentaalinen prosessi, jossa ihminen mukauttaa ajattelunsa siihen, mitä muut ihmiset asiasta sanovat. Jos ihmisille esimerkiksi näytetään kuvaa vihaisista kasvoista ja muut ympärillä olevat ihmiset väittävät, että kyseessä on inhon irvistys, ihmisillä on taipumus vakuuttua siitä, että kyseinen kasvojen ilme kuvastaa inhoa.


text: "Valheellisessa konsensusvaikutuksessa" on kyse ilmiöstä, jossa ihminen ajattelee muiden ihmisten jakavan heidän vaikutelmansa. Ilmiö on päinvastainen konsensusvaikutuksen kanssa. Ihmisellä voi esimerkiksi olla taipumus ajatella, että muilla ihmisillä herää samanlaisia tunnetiloja joutuessaan todistamaan jotakin kohtausta.


text: "Tuottamisvaikutukseksi" kutsutaan ilmiötä, jossa itse tuotettu informaatio muistetaan paremmin kuin havaittu informaatio. Ihmiset esimerkiksi muistavat kuvitteellisista kohtauksista paremmin itse keksimänsä yksityiskohdat, kuin toisten ihmisten ehdottamat.


text: "Valemuistoiksi" sanotaan kuviteltuja muistoja. Niitä syntyy hyvin helposti. Ihminen voi olla varma, että on kuullut tai nähnyt jotakin, vaikka todellisuudessa hän on itse kuvitellut sen. Ihminen voi myös vakuuttua suorittaneensa jonkin tietyn toiminnon kuviteltuaan riittävän usein sen suorittamisen.


text: "Lähteiden sotkeminen" on epätietoisuutta informaation alkuperästä. Jossain vaiheessa ihminen voi esimerkiksi unohtaa, onko hän päätellyt tiedon itse vai saanut sen jostakin muualta tai onko hän nähnyt, lukenut vai kuullut asian. Tämä tekee informaation arvioinnista vaikeaa.


text: "Vahvistamisvääristymä" on mentaalinen prosessi, jossa ihminen panee merkille kaiken jotain oletusta tukevan ja muistaa kaiken, mikä näyttää vahvistavan sitä, mutta muistaa paljon heikommin seikat, jotka voisivat kumota oletuksen.


text: Kognitiivisen dissonanssin vähentämisessä on kyse mentaalisesta prosessista, jossa muistikuvia ja kokemuksia korjataan kokemuksien pohjalta. Jos ihminen esimerkiksi uuden informaation pohjalta muodostaa mielipiteen jostakin ihmisestä, hän voi kuvitella ajatelleensa niin alun perinkin, vaikka todellisuudessa olisi ajatellut täysin päinvastaisesti.


title: Jare Henrik Tiihonen

text: Jare Henrik Tiihonen on suomalaisen rap-artisti Cheekin viides, hänen omaa ristimänimeään kantava, studioalbumi, joka julkaistiin 13. toukokuuta 2009. Albumin julkaisi Rähinä Records -levy-yhtiö ja sen tuottivat Elastinen, MMEN, Joonas Jylhä, Coach Beats ja MGI. Levyllä vierailevat muun muassa J. Ahola Teräsbetonista, Mika Tauriainen Entwinestä sekä Lord Est.


title: Jare Henrik Tiihonen

text: Jare Henrik Tiihonen oli Suomen 15. myydyin albumi vuonna 2009. Rap-genren levyistä se oli ylivoimaisesti myydyin. Albumi nousi debyyttiviikollaan (22/2009) Suomen virallisen albumilistan kärkipaikalle, jonka se kuitenkin menetti jo viikon jälkeen. Yhteensä levy oli top-40 listalla 21 viikkoa, joista 13 viiden parhaan joukossa. Albumi on ylittänyt kultalevyyn oikeuttavan tukkumyyntimäärän.


title: Doris (nimi)

text: Doris on kansainvälinen naisen etunimi. Suomessa nimi Doris on vuoden 2016 loppuun mennessä annettu 2233 ja Dooris alle 40 henkilölle. Suomen ruotsinkielisen almanakan mukaan Doris viettää nimipäiväänsä 15. tammikuuta. Nimelle on eri selityksiä. Se voi olla joko kreikan "doorilainen nainen" tai Dorotea-nimen lyhentymä. Kreikan mytologiassa Doris on merenneidon nimi.


title: Pauli Kaijanen

text: Pauli (Paul) Johannes Kaijanen, "Kaija-Pate" (5. heinäkuuta 1905 Oulu – 1984, Oulu) oli oululainen impressaari, säestäjä, musiikin sovittaja ja liikkeenhoitaja. Hän toimi oululaisessa musiikkielämässä lähes 60 vuotta, mistä hänet muistetaan laajasta konserttitoiminnasta. Kaijanen valittiin vuonna 1983 ensimmäiseksi Oulun Ettaksi.


title: Pauli Kaijanen

text: Kaijanen työskenteli lisäksi liikkeenhoitajana Oulun ensimmäisessä musiikkikaupassa, R. E. Westerlundin Oulun musiikkimyymälässä.


title: Pauli Kaijanen

text: Kaijanen syntyi Oulussa virkamieskotiin. Isä oli Oulun postissa palveluksessa ollut Johan Vilhelm Kaijanen ja äiti Elisabet (Liisa), omaa sukuaan Perttunen.


title: Pauli Kaijanen

text: Kaijasen lapsuudenkodissa harrastettiin taiteita eri tavoin. Hänen isänsä harrasti musiikkia, muun muassa soittamalla pianoa. Äiti oli puolestaan kiinnostunut teatterista. Myös tädin luona Oravaisissa vietetty aika vei musiikkiharrastusta eteenpäin.


title: Pauli Kaijanen

text: Pauli Kaijanen soitti ensimmäiset tanssikeikkansa 17-vuotiaana, 1922 Raatin suojeluskuntatalolla, jossa soitettiin koululaistanssit kolme kertaa viikossa.


title: Pauli Kaijanen

text: Kaijanen avioitui kirjastonhoitaja Hilkka Soriolan (s. 7. helmikuuta 1909 Utsjoki) kanssa 24. kesäkuuta 1940. Soriola oli nimismies Veikko Oskari Kaarlo Soriolan ja Hilja Sofia Mäkisen tytär. Veikko Soriolan veljentytär ja Hilkka Soriolan serkku oli näyttelijä Eira Soriola. Paulille ja Hilkalle ei syntynyt jälkeläisiä.


title: Pauli Kaijanen

text: Kaijanen harrasti työnsä ohessa monia asioita, muun muassa perennojen kasvatusta. Hänen perennakokoelmansa oli vähintäänkin maakunnallisesti merkittävä. Kokoelman osia voi vieläkin nähdä Oulun seurakuntien Hietasaaren leirikeskuksessa, jossa Kaijanen vietti osan kesistään. Vieläkin laajemmat kokoelmat oli Kaijasten Olhavassa sijainneella kesämökillä. Tämän harrastuksen kautta syntyi myös Puutarhaliitolle kirjoitettu 36-sivuinen perennaluettelo.


title: Pauli Kaijanen

text: Kaijasen harrastuksiin kuului myös vapaaehtoistyötä Lionsklubissa ja NMKY:ssä. Hän osallistui monina kesinä lasten ja nuorten parissa tehtyyn työhön, ensin Oulun NMKY:n, sitten Oulun seurakuntien ohjaajana.


title: Pauli Kaijanen

text: Pauli Kaijanen oli Oulun Postimerkkikerhon perustajia. Lisäksi hän harrasti valokuvausta ja toimi muun muassa valokuvakilpailujen tuomarina. Edelleen hän suunnitteli ja keräsi exlibriksiä. Musiikkitoimintansa kautta Kaijasella oli myös hyvin laajat äänilevykokoelmat.


title: Pauli Kaijanen

text: Pauli Kaijanen kuoli vuonna 1984. Hänet on haudattu Oulun hautausmaalle.


title: Pauli Kaijanen

text: Kaijanen aloitti työuransa kirjurina Pohjanmaan Jääkäripataljoonan 3. komppaniassa, legendaarisen Nikke Pärmin alaisuudessa.


title: Pauli Kaijanen

text: Konserttien järjestäminen alkoi vuonna 1928. Tuona vuonna, 18. syyskuuta, oli Oulun Kaupungintalolla äänilevykonsertti. Sama konsertti järjestettiin myös Kemissä, Raahessa ja Rovaniemellä. Ensimmäisessä artistikonsertissa muutaman vuoden kuluttua esiintyjänä oli Tuure Ara.


title: Pauli Kaijanen

text: Vuonna 1928 Kaijanen perusti Oulun ensimmäisen tanssiorkesterin, nimeltään "Piccolo band". Myöhemmin hänen orkesterejaan oli mm. "Hot Players" ja "Syncopaters", joista viimeksi mainitussa oli peräti 13 muusikkoa.


title: Pauli Kaijanen

text: Orkestereissa Kaijanen soitti pianoa.


title: Pauli Kaijanen

text: Järjestämissään äänilevykonserteissa Kaijanen käytti sähkökäyttöistä gramofonia. Tällaiset uudet soittimet herättivät laajemminkin kiinnostusta pohjoisessa Suomessa. Koska näytti siltä, että laitteille olisi ostajia, oli Kaijanen yhteydessä R.E.Westerlundin pääpaikkaan Helsinkiiin. Alkuperäinen ajatus oli saada neuvoteltua alennusta nuoteista.


title: Pauli Kaijanen

text: Yhteydenotto johti kutsuun tulla Helsinkiin. R.E.Westerlundin edustajien käydyissä neuvotteluissa Kaijanen esitti ajatuksen mahdollisesta välittäjäpalkkiosta gramofonien välittämisestä.


title: Pauli Kaijanen

text: Keskustelun kuluessa Westerlundin edustajille kävi selville neuvotteluosapuolen monipuoliset taidot, heräsi heille ehdotus avata liikkeen sivumyymälä Ouluun. Ja tämä ajatus toteutettiin, Oulun ensimmäinen musiikkikauppa avattiin. Liike toimi osoitteessa Asemakatu 15.


title: Pauli Kaijanen

text: Impressaarin roolissa Kaijanen järjesti yli 1500 erilaista tilaisuutta. Joukossa on erilaisten konserttien (solistit, kuorot ja orkesterit) lisäksi lausuntailtoja, teatterivierailuja, operetteja, oopperoita, tanssi- ja balettiesityksiä jne. Oulun ja edellä mainittujen kaupunkien lisäksi tilaisuuksia oli Kokkolassa, Vaasassa, Mikkelin ympäristössä ja Hämeessä.


title: Pauli Kaijanen

text: Kaijasen järjestämien konserttien artisteina oli mm. Aulikki Rautawaara, Lea Piltti ja Matti Lehtinen, joista viimeksi mainitun konsertteja yli sata. Konserttien järjestämistä helpotti hänen laajat yhteytensä taiteilijoihin ympäri maailman. Ulkomaisista esiintyjistä voi mainita esimerkkinä sellaiset nimet kuin Yehudi Menuhin, Josephine Baker ja Caspar Cassadó.


title: Pauli Kaijanen

text: Oulun kaupunki myönsi Kaijasella vuonna 1978 tunnustuspalkinnon pitkään jatkuneesta toiminnasta konserttien ja muiden musiikkitilaisuuksien järjestämisestä Ouluun ja pitkäaikaisesta säestäjänä toimimisesta eri yhteyksissä.


title: Pauli Kaijanen

text: Kaija-Paten työinto säilyi vanhoille päiville asti. Lähes 80- vuotiaana hänellä oli vielä työn alla mm. oululaisen vähän tunnetun säveltäjän, Aatto Jurveliuksen sävellyskonsertti.


title: Pauli Kaijanen

text: Tasavallan presidentti myönsi Kaijaselle tämän musiikkiansioistaan director musices- arvonimen. Eläkevuosinaan Kaija-Pate sai Oulu-seuran myöntämän ensimmäisen Oulun Etta-palkinnon vuonna 1983 tunnustuksena työpanoksestaan oululaiselle musiikille.


title: Keltahelmipöllö

text: Keltahelmipöllö (" Aegolius harrisii") on helmipöllöjen sukuun kuuluva pieni pöllölintu. Se elää Etelä-Amerikan ylänköalueiden vuoristometsissä.


title: Keltahelmipöllö

text: Keltahelmipöllö kasvaa noin 23 cm pitkäksi ja 130 g painavaksi. Se on muodoltaan pieni ja pyöreähkö. Sillä on lyhyt pyrstö ja suuri pää.


title: Keltahelmipöllö

text: Keltahelmipöllö tekee pesänsä puiden koloihin. Ravinnokseen tämä yöaktiivinen lintu käyttää lähinnä jyrsijöitä ja muita pikkunisäkkäitä, mutta sille kelpaavat myös linnut ja hyönteiset.


title: Fridrich Bruk

text: Fridrich Bruk (s. 18. syyskuuta 1937 Harkova, Ukraina) on ukrainalaissyntyinen säveltäjä, joka vuodesta 1974 on asunut Suomessa. Bruk opiskeli sävellystä Leningradin Rimski-Korsakov-konservatoriossa ja valmistui sieltä diplomisäveltäjäksi vuonna 1961. Hän muutti Yhdysvaltain kautta Suomeen vuonna 1974. Vuonna 2006 hän julkaisi muistelmansa "”Sata ystävää” eli parjatun tilitys".


title: Fridrich Bruk

text: Brukin tunnetuimpia teoksia on Neuvostoliitossa kiellettyjen laulujen listalle joutunut "Sata ystävää". Suomessa sen on levyttänyt Arja Saijonmaa albumilla "Ystävän laulu" nimellä "Jäit vierellein".


title: CUPP

text: CUPP (Centre for Underground Physics in Pyhäsalmi) on Oulun yliopiston johtama projekti vuodesta 1997 lähtien liittyen Pyhäsalmen 1450 m syvän perusmetallikaivoksen käyttämisestä maanalaisfysiikan kokeisiin. Kaivokseen siirrettiin ensimmäinen CUPP:n mittauslaite vuonna 2000.


title: CUPP

text: CUPP:n tarkoitus on tutkia avaruudesta Maahan saapuvia kosmisia hiukkasia, joita on tavanomaisilla hiukkasmittalaitteilla vaikea havaita. Tällaisia hiukkasia ovat esimerkiksi myonit ja sähkövarauksettomat neutriinot. Tutkimus on optimaalista tehdä syvällä maan alla, sillä paksu kalliokerros ei päästä lävitseen hadroneita eikä suurimpaa osaa elektroneista ja fotoneista häiritsemään herkkiä ilmaisimia. Lisäksi CUPP:ssa on tehty radonmittauksia ja geokaasukokeita.


title: CUPP

text: CUPP sai rahoituksensa aluksi mm. kunnalta, Oulun yliopistolta ja kaivosyhtiöltä. Vuodesta 1997 lähtien suurin osa rahoituksesta on tullut Euroopan unionilta. Jyväskylän yliopisto osallistuu myös hankkeeseen.


title: Sundansieppokäpinkäinen

text: Sundansieppokäpinkäinen ("Hemipus hirundinaceus") on Etelä-Aasiassa elävä käpinkäisiin kuuluva varpuslintu.


title: Sundansieppokäpinkäinen

text: Kooltaan sundansieppokäpinkäinen on noin 13–15 cm. Koiras on päästään, selästään ja siivistään musta. Posket ja vatsa ovat lajilla valkoiset. Alaselässä on yksi leveä ja muutama kapeampi poikkiraita. Koiras sundansieppokäpinkäinen muistuttaa suuresti sieppokäpinkäistä ("Hemipus picatus"), joka kuitenkin eroaa valkoisen siipiraitansa perusteella. Naaras on hieman ruskehtavampi, mutta ei kuitenkaan yhtä ruskea kuin sieppokäpinkäisnaaras. Nuori sundansieppokäpinkäinen on vaalean ruskea ja höyhenpuvussa on raitoja.


title: Sundansieppokäpinkäinen

text: Sundansieppokäpinkäistä tavataan Sundasaarten alueella eli Bruneissa, Indonesiassa, Myanmarissa, Malesiassa ja Thaimaassa. Lajin elinympärstöä ovat sademetsät, mutta lajia tavataan myös soisissa mangrovemetsissä ja myös vuoristojen juurilla. Yleensä laji pysyttelee alueilla, jotka sijaitsevat alle 300 metrin korkeudella merenpinnasta. Ravintonaan laji käyttää hyönteisiä, joita se pyydystää ilmasta.


title: Chester Lauck

text:
Chester Harris "Chet" Lauck (10. lokakuuta 1902 Alleene, Arkansas – 21. helmikuuta 1980) oli yhdysvaltalainen radionäyttelijä, joka muistetaan parhaiten Lum Eddardsin roolista 1931–1955 esitetyssä radiosarjasta "Lum & Abner".
Lauck perheineen muutti Alleenesta myös Arkansasissa sijaitsevaan Menaan 1911. Siellä hän jo lapsena tutustui Norris Goffiin, jonka kanssa hän myöhemmin loi "Lum & Abner" -radiosarjan. Lauck valmistui Arkansasin yliopistosta pääaineenaan taloustieteet. Vuonna 1926 Lauck avioitui Harriet Woodin kanssa, jonka kanssa hän sai kolme lasta. Chicagoon perhe muutti 1931. Lauck ja Goff esiintyivät paikallisissa tapahtumissa ja huhtikuussa 1931 heidät pyydettiin esiintymään radion hyväntekeväisyyslähetyksessä. Heidän esittämänsä "The Lum and Abner Show" oli menestys. Muutaman kuukauden kuluttua he alkoivat esiintyä säännöllisesti aluksi paikallisella radioasemalla, ja myöhemmin valtakunnallisesti.


title: Chester Lauck

text: 1939 Lauck muutti perheineen Hollywoodiin, Kaliforniaan, josta käsin hän jatkoi "Lum & Abnerin" tekemistä yhdessä Goffin kanssa. Lisäksi hän esiintyi seitsemässä sarjan pohjalta tehdyssä elokuvassa. Radiosarjan päätyttyä Lauckista tuli Conoco Oil Companyn PR-toiminnan varajohtaja, ja hän jatkoi Lumin esittämistä yrityksen mainoksissa.


title: Erottelu sukuvaakunoissa

text: Erottelu sukuvaakunoissa tarkoittaa saman suvun jäsenten vaakunoiden erottelua. Etenkin Skotlannissa ja Englannissa käytettiin saman suvun vaakunoissa erottelua, sillä jokaisella henkilöllä oli oma vaakunansa. Tätä kutsuttiin englanniksi ”Cadency marks” ja Ruotsissa nimellä ”Brisyr”.


title: Erottelu sukuvaakunoissa

text: Esimerkkinä suvun päämiehen vanhin poika sai kolmiliparisen turnajaiskauluksen päällikkeeksi kilvelleen ja pojanpoika viisiliparisen. Turnajaiskaulus poistettiin kun isä kuoli ja vanhimmasta pojasta tuli suvun päämies.


title: Erottelu sukuvaakunoissa

text: Suomessa ei kadenssimerkintöjä vaakunoissa yleensä käytetä, vaikka niitä joskus esiintyykin; heraldinen taiteilija päättää itse jos hän merkitsee vaakunaan kadenssin. Vaakunaselitykseen kadenssia ei kirjoiteta.


title: Banggai

text: Banggai on saaristo Indonesiassa, Keski-Sulawesin provinssin "(Sulawesi Tengah)" itäpäässä. Se muodostuu noin 120 saaresta. Pelenginsalmi erottaa sen Sulawesin pääsaaresta. Banggain eteläpuolella on Bandanmeri, pohjoispuolella Molukkimeri. Suurin saarista on W-muotoinen Peleng (2 406 km²) ja toiseksi suurin Banggai, joka sijaitsee aivan Pelengin vieressä sen itäpuolella. Sen pinta-ala on 268 km². Muita saaria ovat Bowokan, Labobo, Kebongan, Kotudan, Tropettenando, Timpau, Salue Besar, Salue Kecil, Masepe ja Bangkulu.


title: Banggai

text: Banggain saaristo muodostaa oman hallintoalueensa. Saarista vain 69:llä on asutusta, ja yhteenlaskettu asukasmäärä on noin 160 000. Suurin kaupunki on Banggai, joka sijaitsee Banggain saaren länsirannalla. Saariston hallintoalueen pääkaupunki muutti Pelangin saaren puolelle Salakaniin vuonna 2008.


title: Banggai

text: Saaristossa on runsaasti upeita koralliriuttoja, joille järjestetään sukellusretkiä. Riutoilla on jyrkkiä seinämiä ja luolia, ja niillä elää monia selkärangattomien ja selkärankaisten lajeja, joista helmikardinaaliahven on tunnetuin endeeminen laji.


title: Matti Sundberg

text: Jorma Matti Sundberg (s. 8. heinäkuuta 1942 Pietarsaari) on yritysjohtaja ja suomalaisen talouselämän pitkäaikainen vaikuttaja.


title: Matti Sundberg

text: Sundberg valmistui vuonna 1969 kauppatieteiden maisteriksi Åbo Akademista. Vuonna 1978 hänet nimettiin Metsä-Botnian toimitusjohtajaksi, josta hän siirtyi Ruotsiin ja Ovako Steelin toimitusjohtajaksi vuonna 1985. Naapurimaassa Sundberg törmäsi suomalaisen ja ruotsalaisen yrityskulttuurin eroihin, jotka hankaloittivat yrityksen toimintaa.


title: Matti Sundberg

text: Sundberg siirtyi Valmetin toimitusjohtajaksi vuonna 1991. Yhtenä tavoitteena oli kasvattaa Valmetin toimintaa maailmanlaajuiseksi, ja siksi yhtiö suuntasi Aasian ja Etelä-Amerikan markkinoille. Valmetin yhdistettyä Rauma Oy:n kanssa, Sundbergista tuli uuden Metso Oyj:n pääjohtaja vuonna 1999.


title: Matti Sundberg

text: Sundbergille myönnettiin vuorineuvoksen arvonimi 1995. Vaasan yliopisto nimitti Sundbergin kauppatieteiden kunniatohtoriksi vuonna 1998.Hän on toiminut useissa luottamustehtävissä talouselämän ulkopuolella, muun muassa Suomen Hiihtoliiton puheenjohtajana.


title: G’orge Ivanov

text: G’orge Ivanov (, 2. toukokuuta 1960 Valandovo, Jugoslavia) on Makedonian presidentti.


title: G’orge Ivanov

text: Hallitseva VMRO-DPMNE-puolue asetti Ivanovin presidenttiehdokkaakseen tammikuussa 2009 tulevaan presidentinvaaliin. Presidentinvaalin ensimmäisellä kierroksella Ivanov sai selvästi eniten ääniä, mutta vaali jatkui kuitenkin toiselle kierrokselle. Toisella kierroksella Ivanov sai kaksi kertaa enemmän ääniä kuin vastaehdokas opposition Ljubomir Frčkoski.


title: Kinetik Control

text: Kinetik Control on suomalainen pop/rock/metal-yhtye. Yhtyeen laulaja ja pääasiallinen säveltäjä ja sanoittaja Sauli Vuoti perusti Kinetik Controlin 2000-luvun puolivälissä. Bändin kolmas albumi "Live To Work And Work To Die" julkaistiin huhtikuussa 2013. Yhtyeen tunnetuimpia kappaleita ovat muun muassa Suomen virallisen single-listan 1. sijalle (48/2008) kivunnut ”Vanguard of the New World”, ”The Mutt”, ”No One Knows About Us”, "All Fours", "Chinese Medicine" ja Give A Little Love.


title: Kinetik Control

text: Kinetik Control syntyi vuosituhannen vaihteessa kun Sauli Vuoti (Tweak) ja Toni Raehalme (Dexter) alkoivat tehdä musiikkia yhdessä tavoitteenaan yhdistää elektronisia popsävyjä metalli- ja rock-vetoiseen musiikkiin.


title: Kinetik Control

text: Yhtyeen ensimmäinen minialbumi, Enslaving the Audio, nauhoitettiin Oulussa Q-Studiolla sekä yhtyeen omassa kotistudiossa talvella 2006. EP:n miksauksen ja masteroinnin hoiti Mikko Karmila Finnvox-studioilla. Alkuperäisistä suunnitelmista poiketen EP julkaistiinkin kuluttajille vain elektronisessa formaatissa, vaikka siitä painettiin sadan kappaleen fyysinen painos. EP herätti mukavasti kiinnostusta Euroopassa - esimerkiksi Metal Hammer (UK) valitsi yhtyeen kuukauden tulokkaaksi lokakuussa 2007.


title: Kinetik Control

text: Vuonna 2007 Kinetik Control solmi sopimuksen Bonnier Amigon kanssa ja debyyttialbumin, Lack of Divine Inspirationin, nauhoitukset aloitettiin lokakuussa 2007. Levy nauhoitettiin Studio Kinetikissä ja Finnvox-studioilla. Kappaleesta ”Vanguard of the New World” julkaistiin single 18. marraskuuta ja ilmestymisviikollaan se nousi sekä suomen virallisen latauslistan, että singlelistan kärkisijalle. Yhtye kuvasi kappaleesta myös musiikkivideon. Yhtyeen varsinaiseksi rumpaliksi oli pestattu Jarkko Luukkonen, joka soitti Tweakin edesmennessä Snakescale Triarchy–yhtyeessä. Syksyllä 2008 yhtye solmi sopimuksen CMM Marketing / Enorm Musicin kanssa ja albumi julkaistiin Euroopassa 28.11.2008. Loppuvuodesta 2008 yhtye keikkaili ympäri Suomea.


title: Kinetik Control

text: Yhtye sai valmiiksi uuden levynsä "Only Truth Remains" äänitykset lokakuussa 2009. Levyn miksasi Jyrki Tuovinen Helsingin Fried-studiolla, ja levyn masteroi Svante Forsbäck. Levyn vierailijakaartiin kuuluu muun muassa Michael Monroe, joka soittaa useammalla levyn kappaleella ja avusti bändiä monin eri tavoin tuotantopuolella.


title: Kinetik Control

text: Levyn ensimmäinen single ”In This Life” julkaistiin huhtikuussa 2010, ja se sijoittui korkeimmillaan Suomen virallisen Latauslistan sijalle 4. Elokuussa 2010 yhtye julkaisi albumin toisen singlen ”All Fours” ilmaiseksi MTV3:n sivuilla. Yhtyeen toinen albumi Only Truth Remains -albumin julkaistiin 29.11 ja se nousi Suomen viralliselle albumilistalle. Lisäksi albumi valloitti Rumban ylläpitämän, musiikin erikoisliikkeiden myynneistä kootun listan kärkisijan. Yhtyeen albumi sai osakseen erinomaisia arvosteluja, muun muassa 5/5 Suomen suurimmassa musiikkilehdessä Soundissa. Albumia hehkutettiin myös muun muassa Saksassa (Sonic Seducer) ja Ruotsissa (Close-Up), jossa yhtyeen single "All Fours" säilyi peräti 10 viikkoa putkeen mukana Finska Pinnar-ohjelman äänestyksessä. Yhtye kiersi Suomea kattavasti vuoden 2011 alussa.


title: Kinetik Control

text: Yhtye aloitti kolmannen albuminsa “Live To Work And Work To Die” äänitykset vuonna 2011. Yhtye kiersi vuosina 2011-2012 niin kotimaassa kuin myös Keski-Euroopassa. Tuottajana uudelle albumille toimi Happoradion kitaristina tunnetuksi tullut AH Haapasalo. Albumi julkaistiin huhtikuussa 2013. Suomessa julkaisijana toimi Toyboyz, Yhdysvalloissa Water Music Records. Albumilla yhtye lyhensi nimensä ensimmäistä kertaa muotoon Kinetik. Albumi nousi ensin myös viralliselle albumilistalle, mutta sijoitusta muutettiin myöhemmin, koska levyä myytiin yksinoikeudella vain Levykauppa Äxistä ja CDONista, mikä ei täyttänyt virallisen listan vaatimusta riittävän monesta eri myyntipaikasta. Yhtye esiintyi uuden albumin tiimoilta näkyvästi muun muassa Verkkokauppa.comin mainoskampanjassa, ja livenä akustisesti Ylen X3M-musiikkiohjelmassa. Albumilta julkaistiin kaksi singleä,” Heaven’s Disgrace” ja ”True Love Is Hard To Find”. Kappaleesta “Give A Little Love” julkaistiin musiikkivideo.


title: Kinetik Control

text: Vuonna 2014 bändi vetäytyi määrittelemättömän kestoiselle tauolle. Syyskuussa 2015 yhtye ilmoitti solmineensa keikkamyyntisopimuksen My Music Agencyn kanssa. Bändi kertoi myös palaavansa käyttämään nimeä Kinetik Control.


title: Kinetik Control

text: Vuoden 2018 toukokuussa bändi julkaisi uuden singlen Last Choice, ja tiedotti mediaa työstävänsä uutta albumia. Bändin kokoonpanossa on mukana kolme henkilöä. Uuden singlen musiikki oli elektronista samaan tapaan kuin yhtyeen ensimmäisellä albumilla, mutta musiikkiin oli tullut lisää pop-estetiikkaa.Video kuvattiin Helsingissä keväällä 2008. Videon aihe seuraa koko levyn ja kappaleen sanoituksien teemaa, eli vallanhimon ja rahan yliotetta nykypäivän ihmisistä.Video kuvattiin Helsingissä talvella 2010.Video kuvattiin Helsingissä talvella 2013.


title: Lack of Divine Inspiration

text: Lack of Divine Inspiration on Kinetik Controlin ensimmäinen täysipitkä studioalbumi. Levy äänitettiin Finnvox-studioilla ja Studio Kinetikissä loka-joulukuussa 2007. Suomessa albumin julkaisivat 28. toukokuuta 2008 Toyboyz ja Bonnier-Amigo. Euroopassa levyn julkaisi Enorm Music / CMM Marketing 28. marraskuuta 2008. Singleinä levyltä on julkaistu kappaleet "Lack of Divine Inspiration", "No-One Knows about Us", "The Mutt", sekä "Vanguard of the New World". Kaikki singlet ovat sijoittuneet kolmen parhaan joukkoon Suomen virallisella latauslistalla ja neljän parhaan joukkoon Suomen virallisella singlelistalla.


title: Lack of Divine Inspiration

text:
Albumin kansitaiteen on suunnitellut ja tehnyt Vesa Ranta (Sentenced). Levyn miksasi Arto Tuunela (Pariisin kevät, Major Label) ja siinä avusti Mikko Karmila (Nightwish, Children of Bodom, Sonata Arctica, Stratovarius).
Suomen painoksen kappaleet julkaistiin alun perin "Enslaving the Audio" -EP:llä vuonna 2006. Myös kappaleesta "Grey" on erilainen miksaus Suomessa julkaistussa versiossa.


title: Jagnobin kieli

text: Jagnobin kieli (jagnobiksi яғнобӣ зивок, "yaγnobī́ zivók") on Tadžikistanissa asuvien jagnobien puhuma iranilainen kieli.


title: Jagnobin kieli

text: Jagnobien perinteistä asuinaluetta on Keski-Tadžikistanissa sijaitseva Jagnobjoen laakso. Vuoteen 1970 saakka siellä oli noin 1 500 kielen puhujaa ja sen ulkopuolella yli tuhat. Osa jagnobeista oli muuttanut jo 1500–1600-luvuilla Varzobjoen laakson kyliin, ja heitä asui myös Harangonin ja Gissarin laaksoissa.


title: Jagnobin kieli

text: Keväällä 1970 Jagnobin laakson jagnobit ja tadžikit siirrettiin nykyisen Sogdin alueen Zafarobodin piirin puuvillanviljelyalueelle. Nykyään jagnobit asuvat tadžikin- ja uzbekinkielisessä ympäristössä, ja he kaikki ovat kaksi- tai monikielisiä. Viime aikoina yksittäisiä perheitä on palannut Jagnobin laaksoon.


title: Jagnobin kieli

text: 1900-luvun alussa Itä-Turkestanista löydetyt kirjalliset muistomerkit osoittavat, että jagnobi on muinaisen sogdin kielen historiallinen jatkaja.


title: Lauri Saari (taiteilija)

text: Lauri Abel Saari (2. tammikuuta 1888 Urjala – 16. kesäkuuta 1953) oli suomalainen taidemaalari. Hän opiskeli Taideteollisessa keskuskoulussa 1910–1913 ja Turun Taideyhdistyksen piirustuskoulussa sisällissodan jälkeen 1920–1922.


title: Lauri Saari (taiteilija)

text: Saaren toimeliain ajanjakso oli 1920-luvulla. Hän piti oman näyttelyn Tampereella 1923 ja Saaren maalauksia oli myös esillä Helsingissä. Saari teki opintomatkan Norjaan ekspressionismin mestarin Edvard Munchin luokse ja sai tältä hyväksynnän sen ajan tyylilleen, eli täplämaalatuille voimakkaille väripinnoille. Saari työskenteli jonkin aikaa Munchin työhuoneessa. Palattuaan kotimaahan 1925 Saari asettui Urjalan Leikkikankaalle, minne hän rakensi kartanotyylisen ateljeen. Vuonna 1928 Helsingissä pidetystä näyttelystään Saari sai kielteistä arvostelua. Kirjailija Olavi Paavolainen näki kuitenkin Saaren taiteessa ajasta edellä olevaa ilmaisua ja toi julki rohkeasti oman taiteilijaa puolustavan käsityksensä 1929 julkaisemassaan teoksessa ”Nykyaikaa etsimässä.”


title: Lauri Saari (taiteilija)

text: Saari sai myönteistä julkisuutta näyttelyistään Turussa 1946 ja Helsingissä 1948. Taiteilijan viimeistä edellisenä elinvuotenaan 1952 hänen maalauksensa ”Auringonlasku” hyväksyttiin Kuvataidejärjestöjen liiton vuosinäyttelyyn ja sijoitettiin ripustuksessa samalle seinälle Tyko Sallisen ja Eero Nelimarkan teosten keskelle.


title: Lauri Saari (taiteilija)

text: Saaren muistonäyttelyssä Urjalassa 1969 oli esillä 58 teosta. Myös Hämeenlinnan taidemuseossa oli Lauri Saaren muistonäyttely 1971 ja Urjalassa 100–vuotisnäyttely 1988. Teoksia on Hämeenlinnan taidemuseon ja Urjalan kunnan kokoelmissa. Tampereen työväenteatteri esitti Lauri Saaren elämäntarinan kertovan näytelmän ”Tulisielu” vuonna 2004.


title: Lauri Saari (taiteilija)

text: Hänen vanhempansa olivat Karl Emil Saari ja Hilma Karoliina Heikintytär o.s. Saha. Isä toimi Laukeelassa sijainneen Pourun talon tilanhoitajana.


title: Lauri Saari (taiteilija)

text: Suomen sisällissodassa Lauri Saari toimi Urjalan punakaartin päällikkönä. Längelmäellä hän oli selvittämässä 12. maaliskuuta 1918 tapahtunutta rintaman molemmilla puolilla pidetyn kirkkoherran murhaa. Saari osallistui muun muassa Länkipohjan ja Tampereen taisteluihin. Kalevankankaan vankileiriltä hänet vapautettiin pitkän ja raskaan tutkintaprosessin jälkeen. Sotarikoksiin Saaren ei todettu syyllistyneen.


title: Anne Pohjola

text: Anne Pohjola (s. 18. huhtikuuta 1985 Kuopio) on suomalainen ringettepelaaja.


title: Anne Pohjola

text: Suomen ringettemaajoukkueessa Pohjola on voittanut viisi maailmanmestaruutta. Vuoden 2007 MM-kilpailuissa hän ratkaisi maailmanmestaruuden jatkoaikamaalillaan.


title: Anne Pohjola

text: Ringeten SM-sarjassa Pohjola pelasi Lapinlahden Luistin -89 -seurassa kauteen 2013–2014 asti ja sen jälkeen Nokian Urheilijoissa. Suomen mestaruuden hän on voittanut kymmenen kertaa (vuosina 2002, 2003, 2009, 2010, 2012, 2013, 2014, 2015, 2016 ja 2018). Vuosien 2015 ja 2016 mestaruudet tulivat Nokian Urheilijoissa. Seurajoukkueiden maailmanmestaruuskisoissa 2011 hän oli voittamassa kultaa. Hän on pelannut myös jääkiekkoa Mestiksessä kaudesta 2014–2015 lähtien kun LL-89 vaihtoi ringeten jääkiekkoon.


title: Anne Pohjola

text: Ringeten SM-sarjan kaikkien aikojen pistetilastossa Pohjola on kauden 2017–2018 jälkeen kärkipaikalla. Pelaamissaan 501:ssä ottelussa Pohjola on tehnyt yhteensä 2 752 tehopistettä (1 304 maalia ja 1 448 maalisyöttöä).


title: Luettelo Dmitri Šostakovitšin sävellyksistä

text: Tämä on Dmitri Šostakovitšin sävellysten luettelo.


text: Dmitri Šostakovitšin (1906–1975) julkinen säveltäjänura alkoi jo diplomityöstä, jonka hän teki Pietarin konservatorioon opintojensa päätteeksi. Kyseessä oli ensimmäinen sinfonia, jonka kantaesitys oli vuonna 1926. Sävellys sai runsaasti kansainvälistä huomiota. Šostakovitš oli saanut vanhoillisen akateemisen koulutuksen mutta alkoi irtaantua siitä heti. 1920-luku oli Neuvostoliitossa kulttuurisesti hyvin vapaata ja vilkasta aikaa, ja Šostakovitš hyödynsi tätä ja sävelsi virallisten tilaustöiden ohella vaikeaa ja uhmakasta soitinmusiikkia.


text: 1930-luvulla alkoivat Šostakovitšin vaikeudet. Yleisö piti hänen oopperoistaan, mutta viralliset tahot pitivät niistä – erityisesti "Mtsenskin kihlakunnan lady Macbethista" – kuvastuvan satiirin ja parodian sopimattomina. Valtiovallan ohjailemat kriitikot hyökkäsivät häntä vastaan, ja elämä kului jännityksessä. Hänet leimattiin kansanviholliseksi. Tilanne vaikutti Šostakovitšin sävellystyöhön niin, että viides sinfonia (1936) oli tasoittunut ja pianokvintetostaan hän sai jo Stalinin palkinnon.


text: Toisen maailmansodan aikana Šostakovitš oli arvostettu, mutta pian rauhan palauduttua vaikeudet alkoivat jälleen. Yhdeksäs sinfonia ei vastannut odotuksia, ja musiikki tuomittiin muun muassa ”formalistisista kieroutumista ja antidemokraattisista tendensseistä”. Nöyrtyminen palautti kuitenkin maineen, ja Šostakovitš sai osakseen kunnianosoituksia. Hän liittyi kommunistiseen puolueeseen ja sai siten liikkumavapautta. Mutta poliittinen uhka ei täysin väistynyt, ja 13. sinfoniasta eli Jevgeni Jevtušenkon runoelman "Babi Jar" sävellyksestä hän saikin muistutuksen. Hän teki kuitenkin puolueelle ja valtiolle palveluksia ja sai siitä hyvästä työrauhan säveltää mitä halusi. Hän ei luopunut uransa aikana tonaalisuudesta.


text: Šostakovitšin laaja ja monipuolinen tuotanto käsittää muun muassa 15 sinfoniaa ja 15 jousikvartettoa. Hän sävelsi runsaasti myös näyttämö- ja elokuvamusiikkia, ja hänen pianistitaustansa näkyy monista pianoteoksista.


title: Dialektologia

text: Dialektologia on kielitieteen osa-alue, joka tutkii murteita, ja niistä pääasiassa aluemurteita, eli kielellisen variaation alueellista jakautumista ja siihen liittyviä piirteitä.


title: Darin kieli

text: Darin kieli (dariksi دری, "dari" tai زبان دری, "zaban-i dari", aikaisemmin myös "farsi-yi kaboli" tai "kaboli") on Afganistanissa puhuttu indoeurooppalaisten kielten indoiranilaisen haaran iranilaiseen ryhmään kuuluva kieli. Se on paštun ohella Afganistanin toinen virallinen kieli. Dari on hyvin lähellä tadžikkia ja persiaa. Kaikkia kolmea voidaankin pitää myös yhtenä samana kielimuotona. Nimitystä dari on on alettu käyttämään virallisissa yhteyksissä erotuksena persiaan etenkin poliittisista syistä.


title: Darin kieli

text: Afganistanin daria ei tule sekoittaa klassisen persialaisen kirjallisuuden kieleen, josta on käytetty nimityksiä "farsi-yi dari" (”hovipersia”) ja "dari".


title: Darin kieli

text: Historiallisesti darin puhujat eivät ole erotelleet darin, tadžikin tai persian kielten puhujia toisistaan, vaan heistä kaikista on käytetty persian puhujia tarkoittavia termejä "farsiwanit" tai "parsiwanit". Käytössä on myös useita paikallisia nimityksiä. Nykyinen ero darin ja tadžikin puhujien välillä Afganistanissa on lähinnä kulttuurillinen. Tadžikit ovat persiankielistä väestöä, joilla ei ole heimorakennetta. Heimokantaisten ryhmien kieleen viitataan vastaavasti useimmiten darina.


title: Darin kieli

text: Äidinkielenään daria ja sen murteita puhuu noin neljä miljoonaa henkeä. Kieltä osaavat kuitenkin myös monet muut maan etniset ryhmät. Yhteensä puhujia lienee 8–10 miljoonaa. Ethnologue raportoi heitä olevan 8 990 200.


title: Darin kieli

text: Dari kuuluu iranilaisten kielten lounaisryhmään. Dari tarkoittaa suomeksi hovia ja nimeä on käytetty persian kirjakielestä varhaiselta keskiajalta lähtien. Sillä on yhteinen historia lähisukukieltensä persian ja tadžikin kanssa. Niiden eriytyminen alkoi 1700-luvulla tai eräiden arvioiden mukaan jo 1500-luvulla. Kehitykseen vaikuttivat erilaiset murretaustat ja kielikontaktit. Käytännössä edellä mainitut kielet ovat edelleen niin lähellä toisiaan, että niitä pidetään kielitieteessä usein yhtenä samana kielimuotona. Niillä on kuitenkin myös joitakin eroja. Dari poikkeaa lähisukukielistään erityisesti vokalisminsa, verbijärjestelmänsä ja sanastonsa puolesta. Lainasanoja on saatu varsinkin arabiasta ja paštusta, jotka ovat vaikuttaneet myös darin fonetiikkaan ja morfologiaan.


title: Darin kieli

text: Kielessä on lukuisia alue- ja paikallismurteita, jotka jakautuvat kahteen murreryhmään. Heratin, Hazaradžatin, Logarin ja Gardezin murteet muistuttavat Iranin koillisosissa puhuttavia murteita. Badakhšanin, Pandžšerin, Kohistanin ja Kabulin murteet ovat lähellä tadžikin kieltä. Kabulin murteesta on kehittynyt eräänlainen yleiskieli.


title: Darin kieli

text: Dari on paštun ohella Afganistanin toinen virallinen kieli. 1900-luvulla saakka se toimi maan pääasiallisena kirja- ja yleiskielenä. Paštu sai virallisen aseman vuonna 1936. Afganistanissa puhutusta persian kielestä alettiin käyttää nimitystä dari etenkin poliittisista syistä. Persiaa pidettiin Iranin vaikutusvallan takia uhkana persiankielisten ja etenkin šiialaisten ryhmien keskuudessa. Paštusta yritettiin ensin tehdä maan ainut virallinen kieli. Persian laaja käyttö ja merkitys sai maan hallituksen tekemään siitä Afganistanin toisen virallisen kielen vuonna 1964. Kieleen viitattiin kuitenkin historiallisella nimellä dari esimerkiksi perisalaistyylisen "farsi"-nimen sijaan.


title: Darin kieli

text: Darin kirjakieli perustuu Kabulin murteeseen. Sen normit ovat toistaiseksi vielä vakiintumattomat. Tiedostusvälineiden kielenkäyttö on lähempänä puhekieltä, kun taas virallisissa yhteyksissä käytetään konservatiivisempaa tyyliä. Kirjaimisto on sama kuin persiassa (arabialainen kirjaimisto, jota on täydennetty neljällä lisämerkillä).


title: Darin kieli

text: Darinkielisen kirjallisuuden juuret ovat 900–1400-lukujen klassisessa persialais-tadžikkilaisessa kirjallisessa perinteessä. Nykyaikainen kaunokirjallisuus syntyi 1900-luvun alussa. Proosatyylin perustajana pidetään nuorafgaanien ideologia Mahmud Tarzia. Monet kirjailijat kirjoittavat darin lisäksi myös paštuksi.


title: Sogdin kieli

text: Sogdin kieli on kuollut iranilainen kieli. Sitä puhuttiin Keski-Aasiassa muinaisessa Sogdianassa sekä Silkkitien karavaanireiteillä.


title: Sogdin kieli

text: Vanhimmat sogdinkieliset kirjalliset muistomerkit ovat peräisin 100–300-luvuilta. Suurin osa 1800–1900-lukujen vaihteessa löydetyistä teksteistä on 700–800-luvuilta. Löytöjä on tehty Kiinan Sinkiangista sekä Tadžikistanista. Kirjallisuus käsittää lähinnä buddhalaisia, manikealaisia ja nestoriaanilaisia tekstejä sekä yksityistä kirjeenvaihtoa. Kirjoittamiseen käytettiin kolmea aramealaisen kirjaimiston varianttia.


title: Sogdin kieli

text: Keskiajalla sogdin kielen syrjäyttivät klassinen persia sekä turkkilaiset kielet. Itämurteiden jatkajana pidetään jagnobin kieltä.


title: QZSS

text: Quasi-Zenith Satellite System (QZSS; "Jun-Ten-Cho") on Japanin kolmen hyvin elliptisellä kiertoradalla lentävän QZS-paikannussatelliitin konstellaatio. QNSS-järjestelmä tarkentaa Japanin alueella GPS-satelliittien avulla tehtävää paikannusta. Se on osa MSAS-nimistä satellittipohjaista tukijärjestelmää (SBAS). MSAS perustuu QZS-paikannussatelliittien lisäksi geostationaarisella kiertoradalla paikannuksen korjaustiedon välittävän MTSAT-tietoliikennesatelliitin toimintaan. Järjestelmää on kehitetty vuodesta 2002 alkaen. Ensimmäinen QZS-satelliitti laukaistiin kiertoradalle 11. syyskuuta 2010. Vastaavia järjestelmiä ovat EU-alueen EGNOS ja Intian GAGAN.


title: QZSS

text: Vuoden 2011 alussa Japani ilmoitti laajentavansa järjestelmän toimintaa Aasian ja Tyynenmeren alueelle laukaisemalla vuoteen 2014-2015 mennessä kuusi tai seitsemän omaa paikannussatelliittia. Hanke vaatii 200 miljardin jenin panostusta. Japanin hallitus aikoo kerätä kulun verottamalla yksityisiä "GPS-operaattoreita" 13 miljardia jeniä (158 miljoonaa dollaria) vuosittain. Autopaikannuksen epätarkkuuden on väitetty putoavan kymmenesosaan nykyisestä paikkavirheestä.


title: QZSS

text: Japani avaruusjärjestö JAXA on kehittänyt QZSS-satelliitit. Ensimmäinen niistä, QZS-1, laukaistiin 10. syyskuuta 2010 JAXAn H-2A-kantoraketilla. Vuoden 2010 alussa QZS-1 sai Japanissa järjestetyn nimikilpailun kautta nimen Michibiki (edelläkävijä).


title: QZSS

text: Satelliitin laukaisu viivästyi kuukausia, koska satelliitin reaktiopyörissä, jotka ovat yhdysvaltalaisen Honeywellin valmistamia, oli viallinen laakereiden voitelu. Honeywell etsi ratkaisun ongelmaan, mutta voitelun testit veivät viikkoja.


title: QZSS

text: QZS-satelliitteja kehitti Advanced Space Business Corporation-konsortio, johon kuuluvat muun muassa japanilaiset Mitsubishi Electric Corporation, Hitachi Ltd. ja GNSS Technologies Inc. yhtiöt. Satelliitit perustuvat Mitsubishin ETS-8-tietoliikennesatelliitin runkoon. QZS-satelliitin massa on 4 100 kg. Satelliittien toiminta-aika on kymmenen vuotta. Kolme satelliittia antaa jatkuvan signaalin Japaniin. Satelliitin kehitys maksoi 700 miljoonaa dollaria.


title: QZSS

text: QZS-satelliitit lentävät hyvin elliptisellä radalla, joilta signaalin kuuluvuus on hyvä myös Japanin vuoristojen laaksoissa ja suurkaupunkien korkeiden talojen peittämillä kaduilla ("urbaanit kanjonit"), joihin MEO-radalla lentävien GPS-satelliittien paikannussignaali ei kanna kovin hyvin. QNSS-satelliitit lähettävät erilaisten korjaustietojen lisäksi GPS-signaalin kaltaista paikannussignaalia, joka antaa Japanille oman GPS:stä riippumattoman tarkan aikasignaalin (yhdestä satelliitista ) ja lisää alueellisen paikannuskyvyn tarkkuutta.


title: QZSS

text: Satelliittipaikannusta kehittävät tämän hankkeen yhteydessä Japanissa Geospatial Information Authority of Japan (GSI), National Institute of Advanced Industrial Science and Technology (AIST), National Institute of Information and Communications Technology (NICT), Electronic Navigation Research Institute (ENRI), Satellite Positioning Research and Application Center (SPAC).


title: GAGAN

text:
GPS Aided Geo Augmented Navigation (GAGAN) on Intian kehittämä GPS-satelliittipaikannusta Intia alueella tarkentava SBAS-järjestelmä.
Vuosina 2007-2008 Intia kokeili tätä järjestelmää Inmarsatin satelliiteilla.


title: GAGAN

text: Vuonna 2009 Intian piti ottaa oma GSAT-4-tietoliikennesatelliittinsa tähän käyttöön, mutta se laukaisu viivästyi huhtikuuhun 2010 ja lopulta laukaisu epäonnistui. Silti Intia otti GAGANin käyttöönsä 10. elokuuta 2010. Toukokuussa 2011 laukaistu GSAT 8 antoi palvelulle kansallisen avaruusinfrastruktuurin, enää Intian ei tarvitse vuokrata transpondereita länsimaisilta satelliiteilta.


title: Cola di Rienzo

text: Cola di Rienzo (n. 1313 – 8. lokakuuta 1354 Rooma) oli roomalainen keskiajan lopun kansanjohtaja ja poliitikko, joka julisti itsensä tribuuniksi, vapautti Rooman lyhyeksi aikaa keisarikunnan vallasta ja yritti yhdistää Italian kaupunkivaltiot.


title: Cola di Rienzo

text: Cola di Rienzo oli majatalonisännän ja pesijättären poika, joka pystyi ottamaan Roomassa vallan kansanjoukkojen avulla. Hänen tavoitteenaan oli palauttaa Rooman asema Italian johtavana kaupunkina ("caput mundi"). Hän halusi olla antiikin roomalaisten kaltainen. Taitavana puhujana hän osasi käyttää taloudellista ahdinkoa, sekasortoa ja aateliston vastaista mielialaa hyväkseen ottaessaan vallan kaupungissa ja julistautuessaan tribuuniksi vuonna 1347. Paavi Klemens VI julisti kansankiihottajan kerettiläiseksi ja käski tuoda tämän oikeuteen.


title: Cola di Rienzo

text: Kapinoinnista pelästyneenä Cola di Rienzo pakeni Roomasta Napoliin joulukuussa 1347. Keisari Kaarle IV pidätti Colan myöhemmin Prahassa ja luovutti tämän paavin käsiin Avignoniin. Klemens VI:n seuraaja Innocentius VI, joka näki Colassa keinon vahvistaa paavin asemaa Roomassa, armahti ja vapautti jo kuolemaantuomitun tribuunin.


title: Cola di Rienzo

text: 1354 Cola di Rienzo palasi Roomaan paavin lähettämänä senaattorina palkkasotilasarmeijan kanssa saaden riemukkaan vastaanoton anarkiaan vaipuneessa synnyinkaupungissaan. Uusi valtakausi oli ensimmäistäkin lyhempi, mihin myötävaikuttivat Colan suorittamat murhat ja hänen hallintonsa verotaakka. Pian roomalaiset kääntyivät Cola di Rienzoa vastaan ja murhasivat hänet Campidogliolla lähellä Santa Maria in Aracoelin kirkon portaita. Kuolinpaikalla on nykyään häntä kunnioittava muistopatsas.


title: Cola di Rienzo

text: Richard Wagner sävelsi Cola di Rienzon elämäntarinan innoittamana viisinäytöksisen oopperan "Rienzi" (1842), joka perustuu Edward Bulwer-Lyttonin romaaniin "Rienzi, Rooman viimeinen tribuuni" (1835).


title: Axtornan taistelu

text: Axtornan taistelu käytiin Ruotsissa 20. lokakuuta 1565. Tanskalaisten sotapäällikkö Daniel Rantzau joutui luovuttamaan Varbergin linnoituksen ruotsalaisille 15. syyskuuta 1565 näiden vallattua Ny Varbergin, joka oli tuolloin Skånen toiseksi suurin kaupunki Malmön jälkeen. Rantzau sai tiedon, että voimakas ruotsalainen armeija Jacob Henriksson Hästeskon johtamana lähestyi idästä pakottaakseen hänen joukkonsa siirtymään Falkenbergiin. Rantzau päätti ryhtyä taisteluun heti ruotsalaisten lopetettua marssinsa, jolloin he eivät olleet vielä ehtineet järjestäytyä.


title: Axtornan taistelu

text: Tanskalaiset voittivat Rantzaun loistavan taktiikan ansiosta. Rantzau sai suuren sotapäällikön maineen tämän taistelun jälkeen. Mutta huolimatta voitosta ja siitä, että tanskalaiset saivat kaapattua ruotsalaisten tykistön, tanskalaiset kärsivät suuret miestappioit, kun taas suuri osa ruotsalaisista ei edes ottanut osaa taisteluun.


title: Crossley ratings

text: Crossley ratings oli ensimmäinen radion kuuntelijalukumäärien tutkimiseen tarkoitettu järjestelmä. Se kehittiin mainostajien aloitteesta 1930-luvun alussa, ja nimensä se sai tutkimusten suorittajan Archibald Crossleyn mukaan. Kuuntelijaluvut selvitettiin soittamalla satunnaisesti 30 eri kaupungista valittuihin puhelinnumeroihin, ja kysymällä mitä vastaajat olivat kuunnelleet edellisenä päivänä. Crossley ratings oli käytössä 1940-luvun puoleenväliin, jolloin kehittyneemmät mittausjärjestelmät korvasivat sen. Näistä merkittävin oli C. E. Hooperin kehittämä Hooper ratings.


title: Crossley ratings

text: Rating-arvo määräytyi sen mukaan, miten suuri osa vastaanottimen haltijoista kuunteli tiettyä lähetystä. Jos esimerkiksi Yhdysvalloissa laskettiin olevan 100 miljoonaa radiovastaanotinta, ja näiden haltijoista 20 miljoonaa kuunteli samaa ohjelmaa, niin kyseisen ohjelman rating oli 20. Toisin sanoen yksi rating-piste vastasi miljoonaa kuulijaa. Arvoja voitiin laskea myös esimerkiksi kaupunki- tai aluekohtaisesti.


title: Mörri

text: Mörri on Oulun yliopiston Älykkäiden järjestelmien tutkimusryhmän rakentama ulkorobotiikan tutkimukseen kehitetty robotti. Oulun yliopiston ulkorobottitutkimus katsotaan alkaneeksi kesällä 2006, ja tutkimuksen tuloksena Mörri-robotti valmistui vuoden 2008 Military-European LandRobot Trial -kilpailuun.


title: Mörri

text: Mörri robotti voitti M-Elrob kilpailussa Camp-security-skenaarion ja sijoittui neljänneksi Mule-skenaariossa.


title: Mörri

text: Robotti osallistui myös lokakuussa 2008 Teneriffalla Teiden luonnonpuistossa pidettyyn Euroopan avaruusjärjestö ESA:n Lunar Robotics Challenge -kilpailuun. Robotti sijoittui kisassa kolmanneksi.


title: Mörri

text: Robotti on suunniteltu toimimaan vaihtelevissa sääolosuhteissa, lumessa, vesisateessa ja lämpimissä olosuhteissa.


title: Mörri

text: Robotin perustiedot:


title: Mörri

text: Robotin kommunikaatio tukikohtaan tapahtuu analogisen 2 380 MHz 5W videolinkin ja Satel 3Asd radiomodeemin (869,412 5MHz) kautta.


title: Saulteauxit

text: Saulteauxit ovat Pohjois-Amerikassa asustava alkuperäisväestöön kuuluva ryhmä. Heidän asuinalueensa käsittää eritoten seuraavat Kanadan provinssit: Ontario, Manitoba, Saskatchewan, Alberta ja Brittiläinen Kolumbia.


title: Saulteauxit

text: Saulteauxit ovat ojibway-kansan eräs haara. Heitä kutsutaan myös nimellä anihšināpē tai anishinaabe.


title: Janne Leino

text: Janne Henrik Leino (s. 1969 Harjavalta, Satakunta) on apteekkari ja iskelmälaulaja, -sanoittaja ja säveltäjä. Hän on toiminut Charlies-orkesterin laulusolistina vuosina 2004–2010. Nykyään Janne Leino on soolouralla.


title: Janne Leino

text:
Janne kokeili soolouraa vuonna 1999 kun hän julkaisi TranSoundin kautta nimikkolevyn jossa oli
viisi kappaletta. Kaikki levyn kappaleet ovat Janne Leinon säveltämiä ja sanoittamia. Seuraavana vuonna ilmestyi single Valontanssi, joka on Janne Leinon käsialaa. Singlellä
oli myös kappale Mukaan vaan. Lisäksi singlellä oli taustalaulajina Mari Suominen ja T.Keränen.


title: Janne Leino

text:
Charles Plogmanin lähdettyä Charlies-yhtyeestä Janne liittyi Charliesiin, jossa hän oli
laulusolistina. Lisäksi hän sanoitti myös Ystäväin-levylle osan kappaleista ja tehnyt yhdeksän käännöskappaletta kuten Kesälemmikkini ja Taivas on viilee.


title: Janne Leino

text:
Vuonna 2005 Janne vieraili Tammelan veteraanikuoron julkaisemalla Tammelan järvet-levyllä jossa oli mukana myös joitakin tunnettuja muusikoita kuten Erkki Liikanen ja Timo Tervomaa.
Lisäksi Janne sanoitti pari kappaletta levylle, joista yhden Janne esitti itse. Janne on päässyt myös vierailemaan Meiju Suvaksen levyllä Missä milloin vaan ja Pauli Haapalaisen levyllä Kaikille tähdet loistaa.


title: Janne Leino

text:
Janne Leino siirtyi musiikilliselle soolouralle vuonna 2010. Ensimmäinen soolosingle Matkaani teen julkaistiin 20.9.2010 (Universal Music Oy). Kappaleen ovat säveltäneet Maki Kolehmainen ja Mats Tärnfors ja sanoittaneet Jimi Constantine ja Eppu Uutinen. Seuraavana vuonna julkaistiin albumi Sytytä mut jonka kappaleista suurin osa on Maki Kolehmaisen säveltämiä.
Lisäksi Janne Leino sanoitti kappaleen Puumanainen yhdessä Jimi Constantinen ja Eppu Uutisen kanssa ja toimi säveltäjänä kappaleelle Siirrän tuolin aurinkoon. Soolouralle lähdöstä asti Janne on tehnyt keikkoja Jari Sillanpään taustaorkesterina tunnetun Men In Black-yhtyeen kanssa.


title: Janne Leino

text:
Seuraava sooloalbumi Suloinen julkaistiin vuonna 2013 Sonyn kautta. Levyltä löytyy myös viidestä kappaleesta koostuva Janne goes Hollywood-osio sekä Sanin kanssa julkaistu duetto
Joulukortti, joka tehtiin jo vuonna 2011.


title: Janne Leino

text: Janne Leino on parhaimmillaan suunnittelemassa kolmatta sooloalbumia, jolle hän myös suunnittelee Suomi-filmi-elokuviin liittyvää teemaosiota.


title: Janne Leino

text: Janne Leino on valmistunut Helsingin yliopistosta vuonna 1995 proviisoriksi, farmasian lisensiaatiksi 2000 (teollisuusfarmasia) ja väitteli farmasian tohtoriksi biofarmasian alalta 2004. Muista opillisista ansioista keskeisin on Executive Master of Business Administration (eMBA) koulutusohjelma Oulun yliopistosta vuonna 2009.


title: Janne Leino

text: Leino toimii yli 110-vuotiaan Oulun III Hansa Apteekin apteekkarina. Aikaisemmin hän toimi terveydenhuollon tukkukauppa Oriola Oy:ssä (nyk. Oriola-KD Oyj) Oulun toimipisteen paikallisjohtajana ja sittemmin Orion-yhtymässä Espoossa tukkukauppayksikön johtajana (1997–2004).


title: Janne Leino

text: Lisäksi Leino järjestää usein terveysaiheisia luentoja.


title: Janne Leino

text:
Janne Leino on luonut myös ekologisen satukirjahahmon Hans Tuulimyllypoika, joka satujen muodossa opettaa lapsille luontoarvoja. Sen lisäksi Janne on osallistunut monenlaisiin
kirjaprojekteihin.


title: Hyppytamariini

text: Hyppytamariini eli pitkähäntäapina ("Callimico goeldii") on eteläamerikkalainen kädellinen.


title: Hyppytamariini

text: Hyppytamariinit kasvavat noin 21 cm pitkiksi, ja niiden häntä voi olla 25–30 cm pitkä.


title: Hyppytamariini

text:
Hyppytamariinit ääntelevät monin tavoin ja viestivät ilmein ja asennoin. Niiden elämästä tiedetään vähän, koska ne luonnossa ollessaan piileskelevät. Siksi niitä tutkitaan myös eläintarhojen ja yliopistojen yhteishankkeissa.
Hyppytamariini kuuluu EEP-ohjelman sääntelemiin lajeihin.


title: Rivers of Blood -puhe

text: The Rivers of Blood -puhe oli Ison-Britannian maahanmuuttoa ja syrjinnän vastaista lainsäädäntöä käsittelevä puhe, jonka Konservatiivipuoluetta edustanut parlamentin jäsen Enoch Powell piti 20. huhtikuuta 1968.


title: Rivers of Blood -puhe

text: Powell piti puheensa Midland Hotelissa Birminghamissa konservatiivien kokouksessa kello 14.30. Birminghamilainen televisioyhtiö Associated Television näki kopion puheesta etukäteen puhetta edeltävänä aamuna, ja sen uutispäällikkö määräsi tv-ryhmän tapahtumapaikalle, jossa se kuvasi osan puheesta. Aikaisemmin viikolla Powell oli sanonut ystävälleen Clement Jonesille, wolverhamptonilaisen "Express & Star" -lehden toimittajalle: "Pidän viikonloppuna puheen, joka nousee ylös raketin lailla; mutta toisin kuin raketit, jotka tippuvat maahan, tämä pysyy ylhäällä." Vaikka Powell itse kutsui puhetta "Birminghamin puheeksi", on se muuten tunnettu Rivers of Blood -puheena. Nimi tulee puheessa olleesta viittauksesta Vergiliuksen "Aeneis"-runoelmaan.


title: Rivers of Blood -puhe

text: Puhe sai aikaan suurta paheksuntaa brittiläisessä julkisuudessa, ja teki Powellista samalla yhden suosituimmista ja halveksituimmista poliitikoista Britanniassa. Monien mielestä Powellin näkökantojen suosio oli ratkaiseva tekijä konservatiivien yllätysvoitossa vuoden 1970 parlamenttivaaleissa. Powellista tuli yksi pitkäaikaisimmista kapinallisista, jotka vastustivat seurannutta Heathin konservatiivihallitusta.


title: Rivers of Blood -puhe

text:
Puheen alussa Powell muisteli keskusteluaan yhden kannattajansa, keski-ikäisen työläismiehen, kanssa muutamaa viikkoa aiemmin. Powell kertoi miehen sanoneen: "Jos minulla olisi rahaa lähteä, en pysyisi tässä maassa… Minulla on kolme lasta, jotka kaikki ovat ylioppilaita ja joista kahdella on jo oma perhe. En ole tyytyväinen ennen kuin he kaikki ovat muuttaneet ulkomaille. 15 vuoden tai 20 vuoden päästä tässä maassa mustat hallitsevat valkoisia."
Powell jatkoi:


title: Rivers of Blood -puhe

text: Powell lainasi tilastoja, joiden mukaan Britanniassa tulisi olemaan 3,5 miljoonaa maahanmuuttajaa ja heidän jälkeläistään viidentoista tai kahdenkymmenen vuoden kuluttua. Powell arvioi, että vuoteen 2000 mennessä luku olisi viidestä seitsemään miljoonaa, noin yksi kymmenesosa väestöstä. Powell väitti, että olisi kiireellistä pysäyttää jatkuva sisäänvirtaus ja kannustaa mahdollisimman suurta maastamuuttoa, koska vuoteen 1985 mennessä enemmistö maahanmuuttajayhteisöstä olisi syntynyt Britanniassa. Powell vakuutti, että se oli "osa Konservatiivien virallista politiikkaa". Hän jatkoi:


title: Rivers of Blood -puhe

text: Powell puolsi vapaaehtoista maastamuuttoa "avokätisen avustuksen" avulla ja väitti, että monet maahanmuuttajat olivat kysyneet häneltä mahdollisuutta tähän. Hän sanoi, että kaikkien kansalaisten tuli olla tasaveroisia lain edessä, ja että:


title: Rivers of Blood -puhe

text: Powell väitti että journalistit jotka vaativat hallitusta säätämään syrjinnänvastaisia lakeja olivat "samanluonteisia ja joskus työskentelivät samoissa sanomalehdissä kuin ne jotka vuosi toisensa jälkeen 1930-luvulla yrittivät estää tätä maata näkemästä sitä vastaan nousevaa uhkaa." Hän sanoi, että sellaista lainsäädäntöä käytettäisiin alkuperäisten englantilaisten syrjimiseen ja että se olisi kuin "tulitikun heittäminen ruutiin." Powell kuvaili kantaenglantilaisen väestön asemaa näin:


title: Rivers of Blood -puhe

text: Powell lainasi kirjettä, jonka hän oli saanut northumberlandilaiselta naiselta. Kirje käsitteli vanhaa naista, joka asui wolverhamptonilaisella kadulla, jossa hän oli ainoa valkoihoinen asukas. Nainen oli menettänyt miehensä ja kaksi poikaansa Toisessa maailmansodassa, ja oli laittanut talonsa huoneita vuokralle. Maahanmuuttajien muutettua tielle, naisen valkoihoiset vuokralaiset lähtivät. Eräänä päivänä kaksi mustaihoista miestä olivat koputtaneet hänen ovelleen seitsemältä aamulla saadakseen käyttää puhelinta, mutta kuten kuka tahansa siihen aikaan olisi tehnyt, nainen kieltäytyi. Miehet alkoivat heti tämän jälkeen uhkailla häntä. Hän oli pyytänyt paikalliselta viranomaiselta kiinteistöveron alennusta, mutta virkamies oli kehottanut häntä vuokraamaan talonsa huoneita. Kun nainen sanoi, että ainoat vuokralaiset olisivat mustia, virkamies toisti: "Rotusyrjintä ei kannata tässä maassa." Seuraava osa, jota Powell lainasi, kuului:


title: Rivers of Blood -puhe

text: Powell sanoi, että vaikka "useat tuhannet" maahanmuuttajat haluavat integroitua, hän väitti, ettei enemmistö halunnut, ja että joillain oli ilmiselviä haluja hautoa rodullisia ja uskonnollisia eroja saadakseen siten valtaa, ensin muita maahanmuuttajia kohtaan ja myöhemmin kaikkia. Hän lainasi Sibyllan ennustusta eeppisestä runosta Aeneis, 6, 86: "sodat, hirvittävät sodat, ja Tiber vaahtoamassa verenpaljoudesta" ("Bella, horrida bella, Et Thybrim multo spumantem sanguine").


title: EEP-ohjelma

text: EEP-ohjelma (European Endangered Species Programme) on eurooppalaisten eläintarhojen luoma järjestelmä, jolla suojellaan uhanalaisten lajien eläintarhoissa elävää kantaa. Harvinaisten lajien kodalla on iso vaara päätyä liialliseen sukusiitokseen. Siksi lajeista pidetään kantakirjaa. Vuonna 2009 ohjelmassa on mukana yli 250 lajia.


title: EEP-ohjelma

text: Suomessa Korkeasaari on mukana 21 lajin EEP-ohjelmissa.


title: Mobiilioppiminen

text: Mobiilioppiminen -kattotermillä voidaan tarkoittaa monenlaisia asioita. Yhden määritelmän mukaan mobiilioppiminen on langattoman teknologian (kämmentietokoneet, älypuhelimet) avulla tapahtuvaa oppimista. Ensimmäisten langattomien päätelaitteiden markkinoille tulo loi uuden "mobiilioppimisen" termin koulutukseen.


title: Mobiilioppiminen

text: Nykyisin mobiilioppimisella tarkoitetaan usein laajempaa käsitettä. Esimerkiksi London Mobile Groupin määritelmän mukaan termillä tarkoitetaan prosesseja, joilla oppija tiedostaa ja kykenee operoimaan uusissa, jatkuvasti vaihtuvissa konteksteissa ja oppimistiloissa.


title: Mobiilioppiminen

text: Aluksi odotukset "liikkuvasta oppimisesta" olivat suuret. Erilaisten kehityshankkeiden toteuttaminen toi esille mobiilioppimisen huonoja puolia. Pientä kevyttä laitetta on helppoa kantaa mukana, mutta laajojen tekstien opettelu pieneltä näytöltä on hyvin raskasta. Mobiilioppiminen johtaa harvoin syvälliseen ja sitoutuneeseen oppimiseen.


title: Tvins

text: TVINS AB on yhtiö, joka myy tyypillisiä ostoskanavatuotteita, kuten kuntoilu- ja siivousvälineitä sekä terveyden- ja kauneudenhoitoon liittyviä tarvikkeita. Suomessa Tvins mainostaa valikoimaansa MTV3-, TV5- ja Frii-kanavien tunninmittaisella ohjelmapaikalla. Tvinsin kaikki hyödykkeet ovat alkuperäistuotteita, joten niitä saa ainoastaan heiltä.


title: Tvins

text: Tvinsin omistaa yhdysvaltalainen Thane Direct, jolla on paikalliset yhtiöt Yhdysvalloissa, Kanadassa, Yhdistyneessä kuningaskunnassa ja Saksassa. Yhtiön johdossa on tanskalais-ruotsalainen kaksikko, jolla on vuosien kokemus kotimarkkinoinnissa ja vähittäiskaupassa. Tvinsin pääkonttori sijaitsee Ruotsissa, Malmön keskustassa, mistä johdetaan kaikkien maiden liiketoimintoja.


title: SAPA

text: SAPA on vuonna 1970 perustettu helsinkiläinen jalkapalloseura. Seuran miesten edustusjoukkue ja miesten kolmosjoukkue pelaavat kaudella 2018 Helsingin piirin Nelosessa ja seuran kakkosjoukkue Helsingin piirin Vitosessa. SAPA:n kotikenttänä toimii Väinö Tannerin kenttä Sörnäisissä. SAPA on tunnettu myös laajasta junioritoiminnastaan.


title: SAPA

text: Seura perustettiin ravintola "Savannassa", ja sen nimi tuleekin alkujaan sanoista "Savannan Pallo". Naisten jalkapallojoukkue pelasi 1970-luvulla yhden kauden pääsarjassa.


title: SAPA

text: Seuran miesten salibandyjoukkue oli 23. syyskuuta 1985 perustamassa Suomen Salibandyliittoa. Joukkue kuitenkin pelasi sarjassa vain yhden kauden jääden toiseksi viimeiseksi, voittaen vain 3 kauden 18 ottelusta.


title: SAPA

text: Miesten edustusjoukkueen lisäksi seuralla oli myös naisten edustusjoukkue SM-sarjassa, joka nykyään tunnetaan nimellä Naisten salibandyliiga. Kaudella 1990–1991 naiset saivat SM-hopeaa ja kaudella 1991-1992 SM-pronssia.


title: The Circus Starring Britney Spears

text:
The Circus Starring: Britney Spears (tunnetaan myös nimellä Circus tour) on yhdysvaltalaisen poplaulajan Britney Spearsin viides kiertue. Spearsin edellinen maailmankiertue The Onyx Hotel Tour oli vuonna 2004. Kiertue vieraili Pohjois-Amerikassa, Euroopassa ja Australiassa. Jamie King toimi kiertueen luovana johtajana ja Simon Ellis toimi musiikillisena johtajana. Lavan visuaalinen suunnittelija oli Road Rage ja sen rakennustoteutuksesta vastasi Tait Towers. Lava muodostui kolmesta ympyrästä muistuttaen oikeaa sirkusareenaa. Efektit toimitti Solotech. Muotisuunnittelijat Dean ja Dan Caten loivat kiertueen puvustuksen ja asut. Kiertueen kappaleet muodostuivat pääasiassa Spearsin kolmesta viimeisestä albumista (In The Zone, Blackout ja
Circus).


title: The Circus Starring Britney Spears

text: Konsertti jaettiin viiteen osioon."The Circus" -osiossa Spears oli sirkustirehtööri ja orja erilaisten sirkushahmojen keskellä. "House of Fun (Anything Goes)" -osiossa oli erilaisia teemoja kuten taikuus, itämainen kulttuuri ja sotilaat. Freakshow/Peepshow-osiossa oli pimein ja seksikkäin osio koko showsta. "Electro Circ" -osiossa oli energisiä tanssikohtauksia ja "Encorena" esitetyssä Womanizer -kappaleessa teemana oli poliisit.


title: The Circus Starring Britney Spears

text: Kiertue sai paljon positiivista palautetta. Kiertue nousi myös viidenneksi parhaiten kasvaneeksi konserttikiertueeksi vuonna 2009. Kiertue tuottosi huimat 131,8 miljoonaa dollaria, joten siitä tuli Spearsin tuottoisin kiertue.


title: The Circus Starring Britney Spears

text:
Spears esiintyi myös Suomessa 16. heinäkuuta 2009 loppuunmyydyllä Hartwall Areenalla. Halvimmat liput olivat 99 euroa ja kalleimmat 400. Kokonaisuudessaan Spears vietti Suomessa kuusi tuntia. Spearsin tiukkojen kuvausrajoitusten takia suomalaismedia ei valokuvannut Suomen konserttia lainkaan.Osa 1: The Circus
Osa 2: House of Fun (Anything Goes)
Osa 3: Freakshow/Peepshow
Osa 4: Electro Circ
Encore


title: Duane Gish

text: Duane Tolbert Gish (17. helmikuuta 1921 – 5. maaliskuuta 2013) oli yhdysvaltalainen kreationisti. Hän valmistui vuonna 1953 Kalifornian yliopiston Berkeleyn kampukselta filosofian tohtoriksi biokemiassa. Hän oli luomisuskon puolestapuhuja ja työskenteli muun muassa Institute for Creation Researchissa.


title: Keskuslaboratorio

text: Oy Keskuslaboratorio - Centrallaboratorium Ab on suomalaisten metsäteollisuusyhtiöiden omistama tutkimusyhtiö, joka yleisesti tunnetaan nimellä KCL. Vuonna 2009 KCL myi tutkimus- ja laboratoriotoimintansa VTT:lle. KCL yhtiönä säilyy, se omistaa Otaniemen kiinteistön ja koetehtaan sekä on Kouvolassa toimivan KCL Kymen Laboratorio Oy:n pääomistaja.


title: Keskuslaboratorio

text: Yhtiö on perustettu vuonna 1916. Henkilökuntaa on noin 90 , omistajina ovat Metsäliitto Group, Myllykoski Oyj, Stora Enso Oyj ja UPM-Kymmene Oyj.


title: Keskuslaboratorio

text: Koetehdas sijaitsee Espoon Otaniemessä, ja se on valmistunut 1962 arkkitehti Heimo Kautosen suunnitelmien mukaan.


title: Akustinen liitäntä

text: Akustinen liitäntä on laite, joka muuttaa tietoliikennettä ääneksi ja ääntä takaisin tietoliikenteeksi mahdollistaen näin kahden tietokoneen välisen akustisen kommunikaation. Tiedon välittäminen äänenä on yleensä hitaampaa kuin tiedon välittäminen sähköimpulsseina tai valokaapelin avulla. Akustinen liitäntä on kuitenkin edullinen ja suoraviivaisesti käyttöönotettavissa oleva tapa kommunikoida silloin kun kahden pisteen välillä vallitsee jo akustinen yhteys. Esimerkiksi yksinkertainen puhelinyhteys voidaan akustisen liitännän avulla muuttaa tietoliikenneyhteydeksi ilman, että puhelinlaitteeseen tehdään erillisiä muutoksia. Tällaista yhteyttä käytettäessä ihmiset soittavat ensin puhelimella toisilleen sopiakseen tiedonsiirrosta ja asettavat tämän jälkeen puhelimen luurin akustiseen liitäntään siten, että liitännän kovaäänisestä tuleva ääni kuuluu puhelimen mikrofoniin ja vastaavasti puhelimen kovaäänisestä tuleva ääni kuuluu akustisen liitännän mikrofoniin.


title: Eikosapentaeenihappo

text: Eikosapentaeenihappo eli EPA on omega-3-rasvahappoihin kuuluva monityydyttymätön rasvahappo, jota saadaan lähinnä kalasta. EPAa valmistetaan viljellyistä mikrolevistä tai kalan luurankolihasta uutetuista öljyistä erotukseksi kalanmaksaöljyistä. Sitä on eniten rasvaisissa kalalajeissa kuten makrillissa, ankeriaassa, nahkiaisessa, sillissä ja lohessa.


title: Eikosapentaeenihappo

text: EPA-rasvahappoa esiintyy hyvin pieninä pitoisuuksina solukalvoissa. EPAn vaikutusta verenkiertoon, hormoneihin ja aivojen toimintaan on tutkittu paljon. Japan EPA Lipid Intervention Studyn (JELIS) tulosten mukaan korkea veren plasman EPA-pitoisuus laski vakavien sydänkohtaustapahtumien riskiä.


title: Eikosapentaeenihappo

text: E-EPA (etyyli-EPA) on EPAn etyyliesteröity muoto. E-EPAa voidaan valmistaa tislaamalla öljy ensin molekyylitislauslaitteella ja sen lisäksi vielä tyhjiössä, jolloin sen koostumusta voidaan muuttaa ja EPAn osuutta lisätä aina 98,5 prosenttiin asti. Etyyli-EPA ei ole mono-, di- eikä triglyseridimuodossa, kuten perinteiset kalaöljyt, joissa rasvahapot ovat sitoutuneet glyseroliin.


title: Kadonnutta aikaa etsimässä (albumi)

text: Kadonnutta aikaa etsimässä on Kari Peitsamon kahdeskymmenes albumi. Vaikka levy nauhoitettiin pian Kari Peitsamo Revival -yhtyeen hajottua vuonna 1984, levy-yhtiö Johanna Kustannus piti sitä tuolloin liian synkkänä ja levy julkaistiin lopulta vasta viisi vuotta myöhemmin, vuonna 1989. Kari Peitsamo -cover-yhtye Aku Ankkuli on levyttänyt oman versionsa viidestä levyn kappaleesta, joista kaksi yhdessä Peitsamon kanssa.


title: Kadonnutta aikaa etsimässä (albumi)

text: Kaikki kappaleet säveltänyt, sanoittanut ja sovittanut Kari Peitsamo.


title: Laaksosavikko

text: Laaksosavikko on jääkauden sulamisvaiheessa alaviin paikkoihin, usein harjujen väliin kulkeutunutta savea. Erityisen suuria savikoita on sellaisilla seuduilla, missä sulavesien kuljettamat hienot ainekset ovat levittäytyneet paksuiksi kerroksiksi kuten esimerkiksi Pohjanmaalla.


title: Völsunga-saaga

text: Völsungain saaga (isl. "Völsunga saga") on keskiaikainen islantilainen saaga, jonka kirjoittajaa ei tunneta. Se luetaan niin kutsuttuihin muinaissaagoihin. Saaga kertoo pakanajumala Óðinnista polveutuvasta Völsungien suvusta alkaen Óðinnin pojasta Sigistä aina suvun nuorimpaan vesaan, maineikkaaseen Sigurðr Fáfnirinsurmaan (isl. "Fáfnisbani"), joka surmaa lohikäärmeen ja kihlautuu valkyyria Brynhildrin kanssa, mutta solmiikin liiton Guðrúnin, burgundien kuninkaan Gjúkin tyttären, kanssa ja joutuu myöhemmin tämä veljien (Gjúkungit, isl. "Gjúkungar") surmaamaksi. Saagan loppuosa kertoo Guðrúnin traagisesta kohtalosta, joka johtaa ensin avioliittoon Brynhildrin veljen Atlin kanssa, sitten Guðrúnin veljien ja Atlin kuolemaan ja lopulta Guðrúnin kaikkien jälkeläisten kuolemaan. "Völsungain saaga" sisältää monelle muinaissaagalle tyypilliseen tapaan myös runoutta, yhteensä 30 säkeistöä. Se on muinaissaagoista kaikkein tunnetuin.


title: Völsunga-saaga

text:
"Völsungain saaga" on todennäköisesti kirjoitettu vuosien 1260–1270 paikkeilla. Saagan pääkäsikirjoitus NKS 1824 b 4to on vuoden 1400 tietämiltä. Lisäksi on säilynyt lukuisia kyseisestä käsikirjoituksesta tehtyjä kopioita 1600–1800-luvuilta.
"Völsungain saaga" pohjautuu kuitenkin vanhalle, alkujaan suullisena välittyneelle germaaniselle sankarilaulujen perinteelle. Perinteen alkuperä on oletettavasti ulottunut jopa kansainvaellusten ajalle saakka. Tarinaan liittyvien teemojen varhaisimpia kuvallisia esiintymiä on havaittu riimukivissä, risteissä ja muissa muistomerkeissä, joita on löydetty Skandinaviasta, Saksasta ja Brittein saarilta. Vanhimmat kuvallisista aineistoista ovat mahdollisesti jopa 400-luvulta. Varhaisimmat säilyneessä kirjallisuudessa tavatut viittaukset Völsungien suvusta kertovaan aineistoon ovat muinaisenglanninkielisestä runoudesta (esim. "Widsith", "Beowulf"). Tarinaperinteestä ammennettiin kuva-aiheita myös norjalaisten sauvakirkkojen veistoskoristeluihin 1100- ja 1200-luvuilla. "Völsungain saaga" luetaankin muinaissaagoista vanhimpiin eli niin sanottuihin sankarisaagoihin (saks. "Heldensagas").


title: Völsunga-saaga

text:
Samaa tarinaperinnettä välittäviä eli Völsung-Niflung tarinasykliin kuuluvia keskiaikaisia kirjallisia lähteitä on säilynyt Pohjois-Euroopassa runsaasti. Ne pitävät sisällään sekä runoutta että proosaa. Vanhimpia näistä edustavat Eddan sankarirunot. Runo-Eddan pääkäsikirjoitus Codex Regius laadittiin vuoden 1270 paikkeilla, mutta sen sisältämät runot ovat vanhempia. Nykypäivään säilynyt Codex Regius sisältää yhteensä 18 tarinaperinteeseen liittyvää runoa, joskin osa Sigurðr-tarinaperinteeseen liittyvästä käsikirjoitusosiosta katosi 1500- tai 1600-luvulla.
Muita keskiaikaisia islantilaisia Völsung-Niflung -tarinaperinteeseen kuuluvia tekstejä on Snorri Sturlusonin nimiin luetussa, 1200-luvun alkupuolella laaditussa Proosa-Eddassa sekä muinaissaagassa "Nornagests þáttr". Myöhemmin keskiajan jälkeisinä vuosisatoina Völsungeista kertovien tarinoiden pohjalta laadittiin Islannissa myös "rímur"-runoutta ("Völsungsrímur"). Norjasta, Tanskasta, Ruotsista ja Färsaarilta tunnetaan perinteelle pohjautuvia kansanballadeja.
Tarinaperinteen eteläisen version vanhinta osaa edustaa 1200-luvun alussa kirjoitettu keskiyläsaksankielinen runoelma "Nibelungenlied" (suom. "Nibelungeinlaulu", käänt. Toivo Lyy). Myöhemmin laadittiin myös muuta samalle kertomusperinteelle pohjautuvaa runoutta, esimerkiksi 1400-luvulla runoelma "Das Lied vom Hürnen Seyfrid".
Pohjoinen ja eteläinen kertomusperinne eroavat toisistaan jonkin verran sisällöllisesti ja tyylillisesti sekä käytettyjen nimien ja maailmankuvansa osalta. Esimerkiksi henkilöiden nimet ovat erilaiset: "Völsungain saagan" Sigurðr on eteläisessä perinteessä Sifrit tai Siegfried, kun taas Brynhildr tunnetaan nimellä Brünhilt ja Atli nimellä Etzel. "Völsungain saagassa" pohjoista innovaatiota edustavat esimerkiksi Sigurðrin suvun genealoginen yhteys Óðinn-jumalaan, Sigurðrin aiempi kihlaus Brynhildrin kanssa sekä käsitys Brynhildrista Atlin sisarena.
Eteläiseen perinteeseen luetaan paitsi saksankielisellä alueella tuotetut tekstit usein myös Teoderik Suuresta kertova saaga "Þiðreks saga af Bern", joka kirjoitettiin Norjassa 1200-luvulla. Kyseinen saaga on pohjautunut joko johonkin nyt jo kadonneeseen saksankieliseen käsikirjoitukseen tai esimerkiksi saksalaisten hansa-kauppiaiden kautta suullisesti välittyneisiin tarinoihiin. Sisällöllisesti se seuraa pääosin tarinasyklin eteläistä perinnettä.


title: Völsunga-saaga

text:
Suuri osa "Völsungain saagan" kerronnasta on sisältönsä puolesta edellä mainittujen Eddan sankarirunojen proosamuotoista uudelleenkerrontaa, ja kattaa oletettavasti myös Codex Regius-käsikirjoituksesta kadonneen Sigurðr-legendaan liittyneen osion. Saagan kirjoittajalla ei kuitenkaan ole todennäköisesti ollut käytössään Codex Regius -käsikirjoitusta. Sen sijaan hänen lähteenään on todennäköisesti ollut jokin toinen, nyt jo hävinnyt eddarunoutta sisältänyt käsikirjoitus, tai hänen lähteensä ovat voineet olla myös suullisia.
On myös spekuloitu sillä, olisiko saaga pohjautunut jollekin toiselle proosamuotoiselle tekstille, joka ei perustunut Runo-Eddan materiaalille. On esitetty mahdollisuus niin kutsutun *"Sigurðrin saagan" (*"Sigurðar saga") olemassaolosta. Tämä saaga olisi kertonut Sigurðr Fáfnirinsurmasta, mutta olisi sittemmin kadonnut. Varmuutta tällaisen saagan olemassaolosta ei kuitenkaan ole. Lisäksi on katsottu, että saagan myöhempi kirjuri olisi tehnyt muokkauksia "Þiðrekr Berniläisen saagan" pohjalta "Völsungain saagan" lukuun numero 23, jossa kuvataan Sigurðrin ulkoista ja sisäistä upeutta.


title: Völsunga-saaga

text:
Saagan pääkäsikirjoituksessa NKS 1824 b 4to "Völsungain saaga" edeltää "Ragnarr Karvahousun saagaa". Viimeksi mainittu on kyseisessä käsikirjoituksessa suoraa jatkoa "Völsungain saagalle". Siinä kerrotaan Óðinnin sukulinjaan kuuluvasta Sigurðrin ja Brynhildrin tyttärestä, Áslaugista, josta tulee saagassa Ragnarr Karvahousun vaimo. Keskiajan kontekstissa "Völsungain saaga" loi (yhdessä "Ragnarr Karvahousun saagan" kanssa) jumaliin johtavan sukulinjan myös Norjaa 1200-luvulla hallinneelle kuningas Haakon IV Haakoninpojalle, jota pidettiin Ragnarrin poikien jälkeläisenä.
Myös monet keskiajan islantilaiset merkkimiehet katsoivat polveutuvansa Áslaugin ja Ragnarrin jälkeläisistä. Esimerkiksi "Poltetun Njállin saagassa" ja "Lohilaaksolaisten saagassa" kerrotaan Höskuldr- ja Hrútr-nimisistä veljeksistä, jotka ensin mainitussa saagassa esitetään Ragnarr Karvahousun jälkeläisinä. Höskuldrista ja Hrútrista taas polveutui lukuisia 1200-1300-lukujen islantilaisia merkkisukuja. "Islantilaisten kirjan" (isl. "Íslendingabók") 1100-luvun alussa laatinut Ari Viisas taas ilmoitti omassa sukupuussaan polveutuvansa kyseisestä Ragnarrista.


title: Völsunga-saaga

text:
"Völsungain saagan" kuten myös monen muun muinaissaagan osalta on esitetty, että niissä kuvatut henkilöt ja tapahtumat olisivat alkujaan saattaneet viitata todellisiin historiallisiin tapahtumiin ja henkilöihin. Sigurðr-Siegfridin historiallisen prototyypin osalta on esimerkiksi esitetty, että hän olisi ollut 500-luvulla elänyt merovingihallitsija Sigibert I. Tämä oli visigoottiprinsessa Bnunichildin puoliso, joka surmattiin veljensä vaimon käskystä. Toisenlaisiakin tulkintoja on kuitenkin esitetty (esim. v. 21 kuollut Arminius), ja monen "Völsungain saagan" hahmon esikuvana ei välttämättä ole ollut yksi ainoa historiallinen henkilö vaan hahmo on voinut perustua jopa kahteen tai kolmeen eri henkilöön. Saagan eri hahmojen oletetut esikuvat eivät välttämättä ole edes eläneet samalla vuosisadalla. Esimerkiksi Gunnarrin yhtenä esikuvana pidetty burgundikuningas Gundaharius kuoli noin vuonna 437 , mutta saagassa samanaikaisesti esiintyvän kuningas Jörmunrekrin esikuva, goottien kuningas Ermanaric kuoli jo vuonna 375, edellä mainituista Sigurðrin mahdollisista esikuvista puhumattakaan.
Toiset tutkijat ovat korostaneet "Völsungain saagan" myyttistä alkuperää. Sigurðr-Siegfried on esimerkiksi nähty myyttiseksi jumalaksi, joka lyö talven lohikäärmeen ja kuolee kasvillisuuden kuollessa. Nimi Völsungr on myös liitetty sanaan Völsi, jota tarinassa "Völsa þáttr" ("Völsin tarina") käytetään pakanallisen, hedelmällisyyskulttiin liittyvän palvontakultin taikakalusta.


title: Völsunga-saaga

text:
Kaukaisesta menneisyydestä kertovat islantilaiset muinaissaagat alkoivat 1600–1700-luvulla herättää kiinnostusta erityisesti suurvalta-ajan Ruotsissa gööttiläisen historiankirjoituksen myötä. Niiden katsottiin olevan lähteitä, jotka voisivat kertoa jotain Ruotsin muinaisesta ja loistokkaasta menneisyydestä, josta muuten oli saatavilla hyvin vähän lähteitä. Tämän seurauksena muinaissaagoja käytettiin ilman asianmukaista lähdekritiikkiä myös suurvaltaideologian rakennusaineena ja propagandatarkoituksessa, huolimatta siitä, että osa aikalaistutkijoista suhtautui muinaissaagojen lähdearvoon epäillen jo tuolloin.
"Völsungain saagaa" ei voida pitää lähteenä ajasta ja henkilöistä, joita sen katsotaan kuvaavan. Suurvalta-ajan Ruotsissa kyseistä tarinaa käsiteltiin kuitenkin historiallisena lähteenä. Saagaa pidettiin varteenotettavana, koska sen tapahtumat sijoittuivat pohjoiseen maailmanpiiriin ja Tanskan ja Ruotsin alueille. Suurimpana syynä kiinnostukseen oli kuitenkin todennäköisesti se, että "Völsungain saagan" koettiin vahvistavan silloisten ruotsalaisten oppineitten rakastaman "Þiðrekr Berniläisen saagan" tuolloin virheellisesti historiallisena pidettyä sisältöä. Koska ruotsalaiset eivät suurvalta-aikana enää ymmärtäneet muinaissaagojen kieltä, muinaisislantia, ilmestyi "Völsungain saaga" ruotsiksi vuonna 1737 Eric Julius Björnerin kokoelmassa "Nordiska kämpa dater" (Stockholm, 1737).


title: Völsunga-saaga

text: "Völsungain saagan" suosio nousi uuteen kukoistukseen 1800-luvun Euroopassa, jolloin se käännettiin usealle kielelle. Saaga on sen jälkeen toiminut lähteenä fantasiakirjailijoille ja muille taiteilijoille, kuten esimerkiksi 1800-luvun lopun ja 1900-luvun alkupuolen pohjoismaisille, saksalaisille ja brittiläisille kuvataiteilijoille. Tarinaperinteestä ovat ammentaneet vaikutteita mm. William Morris, Thomas Mann sekä  J. R. R. Tolkien. William Morris paitsi käänsi saagan englanniksi yhdessä Eiríkr Magnússonin kanssa ("Story of the Volsungs and Niblungs", 1870), myös kirjoitti oman versionsa Völsungien suvun tarinasta ("The Story of Sigurd the Volsung and the Fall of the Nibelungs", v. 1876). Christopher Tolkienin toimittamana on ilmestynyt myös J. R. R. Tolkienin uudelleentulkinta Sigurðrin ja Guðrúnin tarinasta (" The Legend of Sigurd and Gudrún", v. 2009). "Völsungain saaga" myös innoitti "Nibelungeinlaulun" ohella Richard Wagneria tämän laatiessa "Nibelungin sormus" -oopperatetralogiaansa.


title: Super Smash Bros. (pelisarja)

text: Pelisarjan ensimmäinen osa ilmestyi vuonna 1998 Nintendo 64:lle. Peli on saanut jatkoa: "Super Smash Bros. Melee" julkaistiin GameCubelle, "Super Smash Bros. Brawl" Wiille ja "Super Smash Bros. for Nintendo 3DS & Wii U" WiiUlle ja Nintendo 3DS:lle. "Brawlista" alkaen peleissä on esiintynyt myös kolmannen osapuolen pelikehittäjien hahmoja, kuten Segan Sonic the Hedgehog.


title: Uikujoki

text: Uikujoki () on joki Karjalan tasavallan itä- ja keskiosassa Venäjällä. Se saa alkunsa Puudožin piirin alueella ja virtaa Uikujärven kautta Vienanmereen. Uikujärveen laskevaa osuutta sanotaan Ylä-Uikujoeksi (135 km)ja siitä eteenpäin virtaavaa osuutta Ala-Uikujoeksi (, 188 km).


title: Uikujoki

text: Uikujoen kokonaispituus on 314 kilometriä ja sadealueen pinta-ala 27 156 neliökilometriä. Joki muodostaa osan Vienanmeren–Itämeren kanavasta. Alajuoksulla on vesivoimalaitoksia ja kuuluisa Uikujoen kalliopiirrosalue.


title: Keltapäähaukka

text: Keltapäähaukka ("Falco biarmicus") on jalohaukkojen heimoon kuuluva päiväpetolintu, jonka pääravintona on linnut. Laji on tyypillinen savanni- ja aavikkoekosysteemin petolintu.


title: Keltapäähaukka

text: Linnun pituus on 43-50 cm ja siipiväli 95-105 cm. Keltapäähaukka on hieman pienempi, kapeasiipisempi ja -pyrstöisempi kuin aavikkohaukka. Linnun siluetti on samantapainen kuin lyhytpyrstöisellä tuulihaukalla.


title: Keltapäähaukka

text: Vanha lintu päältä liuskeenharmaa tai ruskehtavanharmaa tummin poikkiraidoin (alalaji "feldeggii") tai vaaleamman siniharmaa (alalaji "erlangeri"). Kupeilla ja housuissa kapeita pisaratäpliä ja poikkiraidoitusa, mutta alapuolen täplitys ei niin karkea kuin aavikkohaukalla. Päässä usein tumma otsapanta. Niska ja silmäkulmanjuova vaalean ruosteenruskeat. Linnulla on kapea mustahko viiksijuova.


title: Keltapäähaukka

text:
Nuori lintu on hyvin samannäköinen kuin aavikkohaukka. Housut viiruiset, yläpuoli tumman ruskeanharmaa (alalaji "feldeggii") tai hyvin aaviikkohaukkamaisesti lämpimän ruskea (alalaji "erlangeri").
Äänet karkeaa raakkumista, tunturihaukan tapaisia, mutta ei niin voimakkaita.


title: Keltapäähaukka

text: Keltapäähaukan varsinainen asuinalue kattaa Saharan eteläpuoleisen Afrikan sademetsäalueita lukuun ottamatta. Euroopassa ja Pohjois-Afrikassa esiintyminen on laikuttaista. Alalaji "feldeggii" elää alueella Euroopasta Itä-Turkkiin ja alalaji "erlangeri" Marokosta Tunisiaan. "Tanypterus"-alalajia tavataan Lähi-idästä Libyaan ja Egyptiin ja nimirotua ja alalaji "abyssinicus"ta eteläisessä Afrikassa. Koko kannan yksilömäärän on arvioitu olevan 100 000-1 000 000 lintua, joista Läntisellä palearktisella alueella elää 3000 paria. Euroopan pieni reunakanta käsittää vain n. 300 paria, jonka vuoksi laji on Euroopassa luokiteltu "erittäin uhanalaiseksi". Euroopan vahvin keltapäähaukka-alue löytyy Italiasta, jossa pesii 170-250 paria (vuoden 1992 laskentojen mukaan). Suomessa lajia ei ole tavattu.


title: Keltapäähaukka

text: Keltapäähaukka on paikkalintu ja se viihtyy aavikoilla, kuivilla aroilla ja matalassa vuoristossa, niin meren läheisyydessä kuin sisämaassakin. Pohjois-Afrikassa lajin pesimäympäristö keskittyy eniten aavikoille, puoliaavikoille ja kuiville savanneille, kun taas vuoristoelinympäristö on tavallisempaa juuri Euroopassa. Muuttohaukan tapaan keltapäähaukka suosii vuoristoissa rinteitä, joilla on äkkijyrkkiä pahtoja. Sisiliassa lajin pesäpaikat sijaitsevat sisämaan suurten, kuivien niitty- ja peltoaukeiden äärellä, harvemmin rannikoilla. Keltapäähaukan kanssa saman aavikkoekosysteemin jakavat myös monet muut keskikokoiset-suuret jalohaukat, kuten aavikkohaukka, muuttohaukka, arabihaukka ja nokihaukka.


title: Keltapäähaukka

text: Keltapäähaukka käyttää ylenssä jonkun muun lintulajin vanhaa pesää, joka on kallion ulkonemalla, jyrkänteellä tai puussa. Naaras munii tavallisesti kolme tai neljä munaa, joita molemmat emot hautovat 32–35 päivää. Poikaset jättävät pesän lentokykyisinä 44–46 päivää vanhoina ja itsenäistyvät 4–6 viikkoa myöhemmin.


title: Keltapäähaukka

text: Keltapäähaukat saalistavat sekä lentäviä että maassa olevia lintuja, nisäkkäitä, liskoja ja hyönteisiä. Linnut kiurun kokoisista sinisorsan suuruisiin muodostavat kuitenkin tavallisesti jopa 90 % ravinnosta. Keltapäähaukka saalistaa syöksymällä saaliseläimen kimppuun ylhäältä tai yrittää matalalla lentäen yllättää pakoon pyrähtävät linnut. Sukupuolet jahtaavat usein lintuja yhdessä, jolloin suuremman naaraan tehtävä on säikyttää saalislinnut lentoon koiraan napattaviksi. Keltapäähaukka voi myös kokoontua jopa yli 20 linnun ryhmiin saalistamaan lintuparvia aavikoiden vesipaikoilla. Lentäviä hyönteisiä laji saalistaa kuten nuolihaukka. Keltapäähaukalle on tyypillistä hyvä mukautumiskyky kulloinkin tarjolla olevan saaliin suhteen, joten tietyn saalislajin kannanmuutokset eivät ole sille yhtä kriittisiä kuin mitä monille muille petolinnuille ( vertaa esimerkiksi aavikkohaukka )


title: Erikoiskuljetus

text: Erikoiskuljetus on maantiekuljetus, joka ylittää ajoneuvoluokalle määritellyt maksimimitat ja/tai normaaliliikenteen massarajat. Erikoiskuljetuksille tarvitaan poikkeuslupa, joita myöntää Pirkanmaan ELY-keskus ja Ahvenanmaan Maakuntahallitus.


title: Erikoiskuljetus

text: Erikoiskuljetus on väistämisvelvollinen muita tienkäyttäjiä kohtaan, ellei liikenteenohjaaja toisin osoita.


title: Savannikotka

text:
Savannikotka ("Aquila rapax") on ruskea, savanniympäristön tunnusomaisin kotka. Niitä elää Afrikan savanneilla sekä Aasian puolella Intiassa asti. Monin paikoin Afrikkaa niiden yksilömäärä on kuitenkin Kansainvälisen luonnonsuojeluliiton mukaan nopeasti vähenemässä. Laji onkin siksi luokiteltu vaarantuneeksi.
Savannikotkan siipien kärkiväli on noin 180 cm, pituus noin 70 cm ja paino 2–2,5 kiloa
Savannikotka muistuttaa arokotkaa, ja niitä pidettiin ennen samana lajina. Arokotka on suurempi ja tummempi.


title: Malcolm Gladwell

text: Malcolm Gladwell (3. syyskuuta 1963 Englanti) on kanadalainen journalisti ja kirjailija. Gladwell syntyi Englannissa, mutta varttui Ontariossa, Kanadassa. Nykyään hän asuu New Yorkissa. Hänellä on historian alan tutkinto Toronton yliopistosta. Vuodesta 1996 hän on kirjoittanut "The New Yorker" -lehteen. Hän on voittanut muun muassa National Magazine Award-palkinnon Ron Popeilista kertovalla artikkelillaan.


title: Malcolm Gladwell

text: Vuonna 2005 hän oli Time Magazinen 100 vaikutusvaltaisimman ihmisen listalla. Hän on kirjoittanut viisi kirjaa: "Leimahduspiste" ("The Tipping Point"; suom. Ajatus 2007), "Välähdys" ("Blink"; suom. Ajatus 2008), "Outliers" (2008), "What the Dog Saw: And Other Adventures" (2009) ja "Daavid ja Goljat" ("David and Goliath"; suom. WSOY 2014).


title: Malcolm Gladwell

text: Malcolm Gladwell vieraili Suomessa, syksyllä 2013 järjestetyssä Nordic Business Forumissa.


title: Superässä – Buckaroo Banzai

text: Superässä – Buckaroo Banzai ("The Adventures of Buckaroo Banzai Across the 8th Dimension" tai lyh. "Buckaroo Banzai") on yhdysvaltalainen tieteisfilmi. Se julkaistiin vuonna 1984 ja sen on ohjannut ja tuottanut W. D. Richter. Juonessa tohtori Buckaroo Banzai -niminen henkilö (Peter Weller) on fyysikko, neurokirurgi, samurai, rock-muusikko, hävittäjäauton kuljettaja ja sarjakuvasankari, jonka täytyy pelastaa maailma Red Lectroids -nimisiltä alieneilta planeetta 10:ssä. Elokuva on genreltään seikkailutoiminnan ja science fictionin väliltä, ja se sisältää myös komediaa, satiiria ja romanssia. "Video-oppaassa" vuodelta 1994 Bello Romano kutsuu elokuvaa vauhdikkaaksi sekoiluksi ja antaa sille kolme tähteä viidestä, mikä vastaa sanallista arviota ”hyvä”.


title: Dokosaheksaeenihappo

text: Dokosaheksaeenihappo eli DHA eli 4,7,10,13,16,19-dokosaheksaeenihappo on omega-3-rasvahappoihin kuuluva monityydyttymätön rasvahappo, jota saadaan lähinnä kalasta. Sitä on eniten rasvaisissa kalalajeissa kuten makrillissa, lohessa, ankeriaassa, nahkiaisessa ja kilohailissa. Dokosaheksaeenihapon kemiallinen kaava on CHO ja CAS-numero 6217-54-5.


title: Dokosaheksaeenihappo

text: DHA-rasvahappoa esiintyy solukalvoissa. Sen vaikutusta sähköisten impulssien liikkumiseen hermosoluissa on tutkittu paljon. Yhdysvaltalaiset tutkijat suosittelevat usein juuri DHA:n antamista ravintolisänä, kun taas Euroopassa on enemmän sellaisia, jotka suosivat EPAa. Kummankaan erityisistä vaikutuksista kaikkiin niiden säätelemiksi väitettyihin prosesseihin ei ole kiistatonta näyttöä.


title: Misogynia

text: Misogynia on naisiin kohdistuva asenne, jota yleisesti kuvaa aliarvostus tai suoranainen viha, eli naisviha. Sana on käytetty 1650-luvulta alkaen ja se juontaa juurensa kreikan kielen sanoista μῖσος (misos, "viha") ja γυνή (gynē, "nainen").


title: Misogynia

text: Misogynia voi liittyä kulttuuriin, jossa mies kasvatetaan pitämään itseään ylempiarvoisempana ja naiset kasvatetaan miesten palvelijoiksi.


title: Keräilykorttipeli

text: Keräilykorttipeli tarkoittaa keräilykorteilla pelattavaa korttipeliä. Pelaamista varten kortteja keräillään ostamalla tai vaihtamalla ja niistä muodostetaan erilaisia pelipakkoja. Kaupoissa keräilykortteja myydään usein noin 5–60 kortin pakkauksissa 1–20euron hintaan.


title: Keräilykorttipeli

text: Keräilykorttipeleissä on erilaisia sääntöjä. Kaupasta ostetuissa pakkauksissa on eriarvoisia kortteja; tyypillisesti parhaat voittajakortit ovat hyvin harvinaisia. Korteille on myös jälkimyyntimarkkinoita sekä pelikaupoissa että internetissä.


title: Keräilykorttipeli

text: Keräilykorttipelien edeltäjinä voidaan pitää jo 1900-luvun alussa Yhdysvalloissa julkaistuja baseball-pelaajista tehtyjä keräilykortteja. Vasta 1950-luvulla Toppsin julkaisemilla keräilykorteilla oli mahdollista "pelata" simuloiden baseball-peliä yksinpelinä.


title: Keräilykorttipeli

text: Ensimmäisenä ja menestyksekkäimpänä keräilykorttipelinä pidetään Richard Garfieldin suunnittelemaa -peliä, joka julkaistiin 1993. Peli houkutteli etenkin roolipeleistä kiinnostuneita pelaajia. Julkaisija Wizards of the Coast myös patentoi pelissä käytettyjä mekaniikkoja.


title: Keräilykorttipeli

text: Patenteista huolimatta Magic toimi esikuvana uusille keräilykorttipeleille. Vuonna 1994 julkaistiin yhdeksän uutta keräilykorttipeliä ja vuonna 1995 38 lisää. Boomi jatkui myös 1996, mutta pääosa uusista tulokkaista epäonnistui. Vuonna 1997 julkaistiin enää kuusi uutta peliä.


title: Keräilykorttipeli

text: Vuonna 1999 Wizards julkaisi Pokémon Trading Card Game -pelin, josta tuli ensimmäinen, joka ylitti myynnissä Magic: The Gatheringin. Vuonna 2003 Wizards ja Nintendo sopivat oikeuden ulkopuolella patenttioikeudenkäynnin peliä koskien.


title: Keräilykorttipeli

text: Keräilykorttipelejä yritettiin myös siirtää verkkopeleiksi. "Magic: The Gathering Online" avattiin 2002. Peli ei saavuttanut suurta suosiota.


title: Keräilykorttipeli

text:
Blizzard Entertainment julkaisi vuonna 2014 -pelin, joka on noussut digitaalisista keräilykorttipeleistä suosituimmaksi. Hearthstonen edeltäjänä voi pitää aiempaa Warcraft-maailman pohjautuvaa -peliä.
Hearthstonen suosio poiki uuden digitaalisten keräilykorttipelien aallon, jota edustavat esimerkiksi "Duelyst", "Faeria", The Elder Scrolls -maailmaan sijoittuva "The Elder Scrolls: Legends", Witcher-pelin maailmaan sijoittuva "Gwent: The Witcher Card Game" sekä Valven Artifact.